20 ΚΑΛΟΦΤΙΑΓΜΕΝΕΣ ΤΑΙΝΙΕΣ ΚΑΙ ΟΙ ΛΟΓΟΙ ΠΟΥ ΜΑΣ ΑΡΕΣΟΥΝ – ΜΕΡΟΣ 1 | ModernWriters\n20 ΚΑΛΟΦΤΙΑΓΜΕΝΕΣ ΤΑΙΝΙΕΣ ΚΑΙ ΟΙ ΛΟΓΟΙ ΠΟΥ ΜΑΣ ΑΡΕΣΟΥΝ – ΜΕΡΟΣ 1\nJanuary 4, 2014 publicauthor\t4 Comments\nΕκατοντάδες ταινίες βγαίνουν κάθε χρόνο στις κινηματογραφικές αίθουσες. Άλλες από αυτές γίνονται blockbuster, άλλες δέχονται την απόλυτη αρνητική κριτική, ενώ άλλες περνάνε εντελώς απαρατήρητες σαν να μην ΒΓΗΚΑΝ ποτέ. Σαν ταινιόφιλος και μετά από όσες συζητήσεις έτυχε να είμαι παρόν, πιστεύω πως μία ταινία ανεξαιρέτως είδους μπορεί να αποτελέσει εξαιρετικό παράδειγμα τέχνης. Χωρίς καμία σημασία, δηλαδή, αν πρόκειται για ταινία εποχής, επιστημονικής φαντασίας, μυστηρίου κ.τ.λ., μια καλοφτιαγμένη ταινία μπορεί να κυριεύσει το θεατή και να τον καθηλώσει για το μαγευτικό αυτό δίωρο. Να επιτύχει το απόλυτο αίσθημα της ψευδαίσθησης, το αίσθημα εκείνο του να μη θες να τελειώσει η ταινία και παράλληλα να νιώθεις ότι αυτό που βλέπεις είναι κάτι παραπάνω από πλάνα που εναλλάσσονται. Μια καλοφτιαγμένη ταινία σε μεταφέρει στο χρόνο, το χώρο, σε κάνει να λατρεύεις τους ήρωες , να μισείς πολλούς από αυτούς, να κερδίζεις σε γνώσεις και εμπειρίες, να διασκεδάζεις και το σημαντικότερο να ταυτίζεσαι με αυτά τα φανταστικά πρόσωπα. Μέσα από το πάθος, την υποκριτική και την υπέροχη – δυσνόητη πολλές φορές – πλοκή, το άτομο ακολουθεί τον ήρωά του, πώς οδηγείται στην ακμή του, έπειτα ξανά στην παρακμή και το πάθος και όλα αυτά σε ένα κρεσέντο εντάσεων, συγκρούσεων και ανατροπών. Σε αυτήν την ταύτιση, το συνδυασμό του πάθους και του λάθους βασίστηκε και η ανώτερη μορφή δράματος που υπήρξε ποτέ. Το δράμα των κλασικών χρόνων. Σε καμία περίπτωση δε θα συγκρίναμε την ανώτερη όλων αρχαιοελληνική τραγωδία, απλά οι ταινίες σκοπίμως ή όχι είναι φανερό πως βασίζονται στα στοιχεία αυτά. Υπάρχουν ορισμένες ταινίες στις οποίες νιώθει κανείς πως παράλληλα με την πλοκή παίζει πίσω της σε ορισμένα σημεία, μια έντονη γρήγορη επιβλητική μουσική που εγείρει τις αισθήσεις σε κάνει να αγωνιάς, να θες να ορμίσεις στο κινηματογραφικό πανί και να συμμετάσχεις στο φανταστικό αυτό κόσμο που ζωγραφίζεται μπροστά σου. Η ώρα περνά, η πλοκή αναπτύσσεται και αντί να κουράζεσαι μια δύναμη σε κρατά προσηλωμένο , καρφωμένο βαθιά στην πολυθρόνα σου, με τις κόρες των ματιών σου να διαστέλλονται και να παρακολουθούν τις σκηνές που τρέχουν και μπλέκονται όλο και πιο πολύ μπροστά σου.\nΗ ένταση… Καθαρή! Δε μιλάμε για τη φτηνή και εύκολη ένταση που κυριαρχεί στις κλασικές αμερικανιές και βασίζεται στα πιστολίδια και τις εκρήξεις που σε κάνουν να τυφλώνεσαι και να μη μπορείς να κοιτάξεις την οθόνη σου.Είναι η εκπληκτική εκείνη ένταση που προέρχεται από το αβέβαιο, που φοβίζει το θεατή και τον κρατά σε εγρήγορση για το ποια θα είναι η κατάληξη.\nΤο πάθος… Παρατηρείς τον πρωταγωνιστή να νιώθει ολοκληρωμένος και αισθάνεται σε κάθε κύτταρό του, την απόλυτη ευτυχία. Στο επόμενο λεπτό ο πόνος, η μελαγχολία, το αδιέξοδο και η θλίψη τον κυριεύουν και πνίγουν ολόκληρη την ύπαρξή του. Αυτό το υπέροχο και δύσκολα επιτεύξιμο στοιχείο το χαρίζουν απλόχερα μόνο οι καλοφτιαγμένες ταινίες.\nΌλα αυτά αποτελούν τη βάση για να γίνει μια ταινία αγαπημένη σου. Έτσι, λοιπόν, στη συνέχεια θα παρουσιάσω κάποιες ταινίες που θεωρώ αριστουργήματα για διαφορετικούς μεταξύ τους λόγους. Να σημειωθεί εδώ, ότι αυτή αποτελεί μια σύντομη λίστα των ταινιών, καθώς θα ήταν αδύνατο να συμπεριληφθούν όλες. Πάμε, λοιπόν, να δούμε τις 10 πρώτες!\nΈνα όνομα σε αυτή την περίπτωση είναι αρκετό για να προκαλέσει συγκίνηση και ρίγος…Τόνι Μοντάνα. Η ιστορία ενός Κουβανού πολιτικού πρόσφυγα που μπαίνει στους βρώμικους χώρους της διακίνησης ναρκωτικών στην Αμερική του ’60, είναι σίγουρο πως θα χαρίσει στο θεατή ένα ενδιαφέρον, συναρπαστικό και γεμάτο ανατροπές δίωρο. Η ταινία δεν είναι απλώς μια καταγραφή της ζωής του Τόνι. Στην προσπάθειά του να αναρριχηθεί στην πυραμίδα των ναρκωτικών, ο Μοντάνα σκοτώνει, έρχεται αντιμέτωπος με μεγάλα κεφάλια του χώρου, και καταφέρνει να γίνει ο απόλυτος κυρίαρχος του παιχνιδιού. Η αθανασία του ανήκει. Είναι πλέον ο θεός!Η απόλυτη δύναμη, αθάνατη με τεράστια περιουσία και τους πάντες να υποκλίνονται στο πέρασμά του! Βρίσκεται στην απόλυτη ακμή του! Ωστόσο, κοντά στο ζενίθ πάντα βρίσκεται και το ναδίρ. Η πτώση δεν αργεί να έρθει με τον Μοντάνα να μη μπορεί να διαχειριστεί την εξουσία που βρίσκεται στα χέρια του. Πολλά μέτωπα ανοίγουν γύρω του και αυτός αδύναμος να τα πολεμήσει οδηγείται στην κατάχρηση κοκαΐνης και ποτού, καταστρέφει την οικογένειά του μέχρι που στο τέλος έρχεται αντιμέτωπος με ένα μεγάλο καρτέλ. Το Τέλος βρίσκεται κοντά…Το καρτέλ – όπως κανένα καρτέλ δεν αστειεύεται – στρέφεται εναντίον του. Ο Μοντάνα ακολουθεί την κλασική πορεία. Άνοδος, ακμή, παρακμή. Σε αυτήν ακριβώς παρατηρείται η ικανότητα του σεναριογράφου και το σκηνοθέτου, όπου καταφέρνει να παρουσιάσει με απολυτή ακρίβεια την πορεία αυτή και να καθηλώσει το θεατή.\nΠώς τα πάτε με τη μουσική; Εντελώς άσχετος με τη μουσική (ο γράφων), η ταινία αυτή με συγκίνησε απόλυτα και με κράτησε για 3 ώρες καθηλωμένο μπροστά από την οθόνη. Βόλφγκανγκ Αμαντέους Μότσαρτ! Η ιδιοφυΐα που στιγμάτισε την κλασική μουσική μπροστά στις οθόνες μας. Η ταινία παρουσιάζει τη ζωή του μεγάλου κλασικού συνθέτη παράλληλα με τη ζωή ενός άλλου γνωστού συνθέτη της εποχής, του Αντόνιο Σαλιέρι που για πολλά χρόνια πιστευόταν πως ήταν αυτός που λόγω ζήλιας σκότωσε τον Μότσαρτ. Οι ζωές των δυο αντρών μπλέκονται, η δημιουργία εντείνεται, το γενικότερο πλαίσιο της εποχής βγαίνει στο πανί και όλα αυτά τα συνοδεύουν οι απόλυτες μουσικές του σπουδαίου συνθέτη Μότσαρτ.\nΉταν ο Σαίξπηρ απατεώνας; Αυτή η απορία δεσπόζει στην αφίσα της ταινίας “Anonymous” και μας δίνει μια διαφορετική εκδοχή για τη ζωή της μεγαλύτερης Βρετανικής πένας που έζησε ποτέ. Στην ταινία αυτή, δε θα παρακολουθήσετε μια στεγνή βιογραφία του Ουίλιαμ Σαίξπηρ. Τουναντίον, αν και υπάρχουν ρεαλιστικά στοιχεία και πληροφορίες, ο σεναριογράφος προσπαθεί να μας προβληματίσει μήπως τελικά ο πασίγνωστος συγγραφέας δεν ήταν αυτό που πιστεύεται;Και αν όχι, τότε ποιος έγραψε μερικά από τα σπουδαιότερα έργα στην ιστορία της λογοτεχνίας;\nSherlock Homles: A game of Shadows (2011)\nΟ δαιμόνιος Σέρλοκ Χόλμς στη μεγάλη οθόνη! Οι δύο αυτές ταινίες, ακόμη και αν δεν είστε λάτρεις των αστυνομικών μυθιστορημάτων θα καταφέρουν να σας συναρπάσουν και να σας ταξιδέψουν στην Αγγλία και την Γαλλία του 19ου αιώνα. Μυστήριο, γρήγορη πλοκή, υπέροχα σκηνικά, ένταση, σενάριο με δυνατές βάσεις και έναν Robert D. Junior να μας θυμίζει το λόγο που λατρεύουμε την τρέλα του!\nΟι φανς του James Bond είναι εκατομμύρια ανά τον κόσμο. Αυτή η ταινία, λοιπόν, κατάφερε να τους αυξήσει ακόμη περισσότερο. Ο πράκτορας 007 μεγάλωσε! Όπως είναι φυσικό, οι ικανότητές του τίθενται εν αμφιβόλω. Η όλη ταινία, κατά την προσωπική μου άποψη, βασίζεται στο ζήτημα της ηλικίας που αντιμετωπίζει ο πράκτορας. Δηλαδή, στην πορεία του προς την απόσυρση με τιμές και από την άλλη πλευρά, στην προσπάθειά του να γίνει ακόμη καλύτερος και να χρησιμοποιήσει την εμπειρία του για να μείνει στο κατασκοπικό και όχι μόνο παιχνίδι. Κλασική ταινία James Bond με γρήγορη δράση, καλό σενάριο και δυνατή σκηνοθεσία.\nΤι συμβαίνει όταν βάζεις έναν από τους καλύτερους άνδρες ηθοποιούς σε μία μεγάλη παραγωγή;Μα φυσικά το “Gatsby”! Η ταινία βασίζεται στο πολύ γνωστό βιβλίο του F.Sott Fitzgerald. Με την προβολή της ταινίας ένα τεράστιο κοινό ξεσηκώθηκε. Το ήδη γνωστό βιβλίο άρχισε πλέον να διαβάζεται ακόμη περισσότερο, ενώ οι αίθουσες γέμιζαν για να παρακολουθήσουν, ακόμη και για δεύτερη και τρίτη φορά, το φαντασμαγορικό υπερθέαμα που παρουσιάζει τη ζωή του δισεκατομμυριούχου Carl Gatsby. Η πλοκή είναι εξαιρετική, τα σκηνικά τόσο καλοφτιαγμένα που σε μεταφέρουν εύκολα στο κλίμα της Αμερικής του ‘20 , οι ερμηνείες τόσο ρεαλιστικές, ενώ οι μουσικές διασκευές από πολύ γνωστά κομμάτια σε μαγεύουν και σε κάνουν να νοσταλγείς και να ζηλεύεις πολλά από εκείνη την περίοδο. Μια ταινία κάτι παραπάνω από Θαύμα!\nΌνειρο μέσα σε όνειρο μέσα σε όνειρο… Πώς σας φαίνεται κάτι τέτοιο; Λογικό η εντελώς παρανοϊκό; Λογικό ή μη, το καταπληκτικό inception διεισδύει στο χώρο του ονείρου και μας δυσκολεύει αρκετά μέχρι να αντιληφθούμε την πλοκή και την όλη διαδικασία. Μόλις, όμως, μπούμε στο νόημα θα νιώθουμε και οι ίδιοι βλέποντάς την πως είμαστε σε ένα συναρπαστικό όνειρο από το οποίο δε θα θέλουμε να ξυπνήσουμε.\nKill Bill vol 1, vol 2 (2003, 2004)\nΤι θα μπορούσε να γράψει κανείς γι’ αυτήν την ταινία. Σενάριο, πλοκή, δράση, μουσικά κομμάτια, εφέ και όλα αυτά από τον μοναδικό Quentin Tarantino. Στην ταινία παρακολουθούμε την ματωμένη νύφη να ζητά εκδίκηση και να σπέρνει το θάνατο και τον πανικό στους εχθρούς της. Άλλοι από αυτούς τη μισούν, άλλοι τη σέβονται και άλλοι κάποτε την αγάπησαν. Ένα είναι σίγουρο πάντως για το θεατή, ότι θα τη λατρέψει και θα μείνει εκστασιασμένος μέχρι το τέλος των δύο υπέροχων ταινιών.\nΟ Μπίν Λάντεν υπήρξε ένα από τα πιο καταζητούμενα πρόσωπα στο κόσμο. Για χρόνια μετά το διπλό χτύπημα στους Δίδυμους Πύργους, η αμερικανική κυβέρνηση είχε εξαπολύσει ένα ανελέητο ανθρωποκυνηγητό για να συλλάβει τον αρχηγό της Αλ Κάιντα και το νούμερο ένα εχθρό των Η.Π.Α. Το Zero Dark Thirty πραγματεύεται με έναν πολύ ενδιαφέροντα τρόπο την ιστορία αυτή μέχρι τον εντοπισμό και τη δολοφονία του Οσάμα μέσα στο σπίτι του στο Πακιστάν από τις αμερικανικές δυνάμεις. Η ταινία δίνει πολλές πληροφορίες για την υπόθεση, ενώ βασίζεται στην ένταση, η οποία κορυφώνεται στο τέλος της ταινίας, όπου το άγχος σε κυριεύει και κοντεύεις να μπεις στην οθόνη ακόμη και αν το τέλος είναι γνωστό.\nDjango : Unchained (2012)\nΜία ταινία με ηθοποιούς, όπως ο Σάμιουελ Λ. Τζάκσον, ο Λεονάρντο ντι Κάπριο, ο Κρίστοφ Βάλτς και ο Τζέιμι Φόξ κάτω από τις σκηνοθετικές και σεναριακές οδηγίες του Ταραντίνο και με μία μνημειώδη μουσική να καλύπτει τέλεια τα καταλληλότερα κομμάτια της δράσης, δε θα μπορούσε να προκύψει κάτι λιγότερο από ένα αριστούργημα. Ο Ταραντίνο κρατάει κλειστά τα αυτιά του στις κακές γλώσσες που κατακρίνουν το έργο του και κάνει αυτό που ξέρει καλύτερα. Να μας συγκλονίζει!\namadeusanonymousdjango unchainedinceptionταινιες καλοφτιαγμενεςκαλες ταινιεςkill billscarfacesherlock holmesskyfallthe grear gatsbyzero dark thirty\nPrevious PostHUMANITY’S ONLY HOPENext PostFUCK YEAH! ΣΩΘΗΚΑΜΕ!\n4 thoughts on “20 ΚΑΛΟΦΤΙΑΓΜΕΝΕΣ ΤΑΙΝΙΕΣ ΚΑΙ ΟΙ ΛΟΓΟΙ ΠΟΥ ΜΑΣ ΑΡΕΣΟΥΝ – ΜΕΡΟΣ 1”\nPart 2 θελω να δω Iron Man, Thor, Avangers κλπ.\nΑγαπητέ Public, θα ήθελα να δω review για τις ταινίες: Shawshank Redemption,Training Day,\nThe Departed, The Gangs of New York, The Godfather, Wall Street. Για αρχή.\nPulp Fiction, Fight Club, Lord Of The Rings\nΘα συμφωνήσω σε πολλές απο τις ταινίες που αναφέρατε. Οι περισσότερες απο αυτές είναι ήδη στο 2ο μέρος που ετοιμάζεται.


Marca SL - «Παλιόφιλος» της ΑΕΚ ο Πλάνιτς\nΚυριακή, 26 Ιουλίου 2020 / 21:02\n«Παλιόφιλος» της ΑΕΚ ο Πλάνιτς\nΟ Μπόγκνταν Πλάνιτς βρίσκεται πολύ ψηλά – όπως έγραψε η «ΩΡΑ» - στην καλοκαιρινή transfer list για την ενίσχυση της ΑΕΚ στο κέντρο της άμυνας.\nΟ Σέρβος στόπερ αρέσει σε πολύ μεγάλο βαθμό στον Ίλια Ίβιτς και βρίσκεται αποθηκευμένος με κεφαλαία γράμματα στην ατζέντα του τεχνικού διευθυντή της Ένωσης.\nΑπό την στιγμή που ο 28χρονος αμυντικός λάβει (σε εύλογο χρονικό διάστημα) το «πράσινο φως» από την FIFA για την πρόωρη αποχώρηση από την Στεάουα Βουκουρεστίου και την ελεύθερη μεταπήδησή του σε άλλη ομάδα, τότε αυτομάτως θα σηκωθούν κι επισήμως μεταγραφικά μανίκια για λογαριασμό του από πλευράς ΑΕΚ.\nΠαρεμπιπτόντως, σύμφωνα με όσα ανέφεραν χθες τα ρουμάνικα ΜΜΕ, η Ένωση έχει καταθέσει στον Πλάνιτς πρόταση για ετήσιο συμβόλαιο ύψους 400.000, ευρώ κι ενώ οι καθαρές ετήσιες απολαβές του ποδοσφαιριστή στην Στεάουα δεν ξεπερνούν τα 180 χιλιάρικα.\nΑν και ο εκρηκτικός ιδιοκτήτης της ρουμάνικης ομάδας, Τζίτζι Μπεκάλι που ασχολείται με το real estate, εκτός από τα καθαρά χρήματα των συμβολαίων, είθισται να προσφέρει στους παίκτες και κάποιο ακίνητο το οποίο περνάει εξ ολοκλήρου στην κατοχή τους απ΄την στιγμή που υπογράψουν συμβόλαιο με την Στεάουα.\nΜια φορά, ο Πλάνιτς δεν είναι «πρωτάρης» σε ό,τι αφορά την…κυκλοφορία του στον οργανισμό της ΑΕΚ.\nΤο καλοκαίρι του 2017 είχε απασχολήσει σοβαρά – σύμφωνα με πληροφορίες της «ΩΡΑΣ» - για πρώτη φορά τους «κιτρινόμαυρους» και τον τότε τεχνικό διευθυντή, Ντάνιελ Μαϊστόροβιτς.\nΟ Σουηδός είχε σχηματίσει θετικό report για τον Πλάνιτς, που έπαιζε στην Ραντ Βελιγραδίου και η τιμή πώλησής του κυμαίνονταν στις 300.000 ευρώ.\nΩστόσο εκείνη την περίοδο ο Μαϊστόροβιτς προτίμησε να φέρει στα Σπάτα έναν άλλο Σέρβο παίκτη και συγκεκριμένα τον Ούρος Τσόσιτς κι όχι τον Πλάνιτς που τον απασχόλησε σοβαρά και συν τω χρόνω πουλήθηκε από την Βοϊβοντίνα στην Στεάουα Βουκουρεστίου έναντι 300.000 ευρώ. Αυτά, για την ιστορία και το ιστορικό του Πλάνιτς με την ΑΕΚ.\nΟι μάνατζερ…πίσω από τον Πλάνιτς\nΠίσω από κάθε ποδοσφαιριστή, παίζει…μπάλα πάντα κι ένας μάνατζερ. Στην προκειμένη περίπτωση ο Μπόγκνταν Πλάνιτς εκπροσωπείται απ΄το γραφείο «Factory Player» το οποίο…τρέχει ο agent, Ράντε Τσάλτοβιτς.\nΟ Σέρβος μάνατζερ αποτελεί το πρόσωπο – «κλειδί» πίσω απ΄τον Πλάνιτς κι αυτός που κινεί τα νήματα για λογαριασμό του. Ο Τσάλτοβιτς έχει κάνει στο πρόσφατο παρελθόν μεταγραφική δουλειά με ελληνική ομάδα. Συγκεκριμένα τον Γενάρη του 2018 «έτρεξε» την υπόθεση της μεταγραφής του διεθνούς Μαυροβούνιου επιθετικού, Φιλίπ Κασάλιτσα στον Πλατανιά.\nΩστόσο ο εν λόγω ποδοσφαιριστής δεν έμελλε να μακροημερεύσει στην ομάδα των Χανίων κι έπειτα από μόλις 7 συμμετοχές αποχώρησε μετά από έξι μήνες. Και μιας περί μανατζαρέων ο λόγος, να σημειώσουμε κι αυτό: για την μεταγραφή του Μπόγκνταν Πλάνιτς στην Στεάουα Βουκουρεστίου το καλοκαίρι του ΄17 καταλυτικό ρόλο έπαιξε ο agent Ζβόνκο Μιλόγεβιτς.\nΠαλιός τερματοφύλακας του Ερυθρού Αστέρα και άλλοτε συμπαίκτης του Ίλια Ίβιτς στην ομάδα του Βελιγραδίου.


Κρυστάλλινα κρανία - Βικιπαίδεια\nΤο κρυστάλλινο κρανίο που βρίσκεται στο Βρετανικό Μουσείο\nΤα Κρυστάλλινα κρανία (αγγλικά:Crystal Skulls) είναι κατασκευασμένα απο καθαρό κρύσταλλο χαλαζία και επίσημως σήμερα υπάρχουν 13 τετοια κρανία. Δύο από αυτά τα κρυστάλλινα κρανία βρισκόνται σε μουσεία, το ένα στο Βρετανικό Μουσείο (αρ.εγγρ. Id 1898C3.1) στο Λονδίνο, και το άλλο στο Μουσείο του Ανθρώπου στο Παρίσι. Κανένα από τα 13 κρανία δεν έχει το ιδιο μεγέθος με κάποιο άλλο. Το μεγαλύτερο από αυτά τα κρανία ζυγίζει 14 κιλά. Εικάζεται οτι έχουν ανακαλυφθεί σε χώρες της κεντρικής Αμερικής, όπως είναι το Μεξικό, η Γουατεμάλα και το Μπελίζ, και ότι ανήκουν στην μεσοαμερικανική περίοδο και στους πολιτισμούς των Αζτέκων και των Μάγιας. Το πιο γνωστό και διασήμο κρυστάλλινο κρανίο είναι αυτό του Μίτσελ-Χέτζες που πιθανόν ανακαλυφθήκε στο Μπελίζ το 1924.\nΚρανίο Μίτσελ-Χέτζες[Επεξεργασία | επεξεργασία κώδικα]\nΤο Κρυστάλλινο κρανίο του Μίτσελ- Χέτζες, είναι ένα τέλειο σχεδόν κρανίο σε φυσικό μέγεθος.Είναι από καθαρό κρύσταλλο χαλαζία, ενώ η κάτω σιαγόνα μετακινείται. Ζυγίζει 5 κιλά, έχει ύψος 13,18 εκ. -πλάτος 12,38 εκ.-μήκος 20 εκ. Το κρυστάλλινο κρανίο ήρθε στο φως κατά την διάρκεια μιας αρχαιολογικής αποστολής του βρετανού αρχαιολόγου Αλμπέρτ Μίτσελ Χέτζες, στο Γιουκατάν της κεντρικής Αμερικής κοντά σε έναν ερειπωμένο αρχαίο ναό των Μάγια. Το μέρος στο οποίο έγιναν οι ανασκαφές είναι γνωστό σήμερα ως Λουμπαντούν, το οποίο σημαίνει "ο τόπος των πεσόντων λίθων". Ο Μίτσελ Χέτζες είχε πάρει μαζί του σε εκείνη την αποστολή, και την (υιοθετημένη) κόρη του Άννα, η οποία στάθηκε η τυχερή της αποστολής: την ημέρα των 17ων γενέθλιων της, στα ερείπια ενός αρχαίου βωμού κοντά στις ανασκαφές ξέθαψε το περίφημο κρανίο. Το κρυστάλλινο κρανίο υπολειπόταν του κάτω σιαγόνα, ο οποίος βρέθηκε τρεις μήνες μετά, αρκετά μέτρα μακριά από το βωμό. \nΕξέταση του κρανίου[Επεξεργασία | επεξεργασία κώδικα]\nΗ Άννα μετά τον θάνατο του πατέρα της γύρω στο 1960, αποφάσισε να δώσει το κρυστάλλινο κρανίο σε ερευνητές ώστε να ανακαλύψουν την καταγωγή και τον τρόπο κατασκευής του. Ο πρώτος που εξέτασε το κρανίο ήταν ο κρτικός τέχνης Φρανκ Ντορντλάντ, και ο οποίος ανακάλυψε ένα σύμπλεγμα από φακούς, κανάλια και πρίσματα τα οποία δημιουργούσαν παράξενα οπτικά εφέ. Το πιο παράδοξο ήταν ότι ο ίδιος, ακόμα και με μικροσκόπιο δεν μπόρεσε να βρει ίχνος από επεξεργασία πάνω στην τέλεια λουστραρισμένη επιφάνεια του. Ο Ντορντλαντ εισηγήθηκε τότε στην Αννα, να απευθυνθεί στην πασίγνωστη εταιρία υπολογιστών Hewlett-Packard, η οποία τότε ειδικεύονταν σε ταλαντώσεις κρυστάλλων. Τα αποτελέσματα της έρευνας της εταιρίας το 1964 έδειξαν ότι το Κρυστάλλινο Κρανίο έχει δημιουργηθεί αιώνες πριν από την εμφάνιση των Μάγια.\n↑ Crustal Skulls history στο National Geographic.com (αγγλικά) ανακτήθηκε στις 19 Μαρτίου 2018\n↑ 2,0 2,1 Mitchell-Hedges Skull στο Strange Magazine.com (αγγλικά) ανακτήθηκε στις 20 Μαρτίου 2018\n↑ Mayan Crystal skull στο guidebelize.info (αγγλικά) ανακτήθηκε στις 21 Μαρτίου 2018\nΑνακτήθηκε από "https://el.wikipedia.org/w/index.php?title=Κρυστάλλινα_κρανία&oldid=6952699"\nΕκθέματα στο Βρετανικό Μουσείο\nΤελευταία τροποποίηση 12:21, 21 Μαρτίου 2018.


Εμφιάλωση Αναψυκτικού - Robovision\nΠώμα & Στάθμη Αναψυκτικού\nΈλεγχος Σφραγίσματος Πώματος & Επιπέδου Στάθμης\nΠελάτης: IBS Α.Ε.\nΒιομηχανία: Εμφιάλωση Αναψυκτικών\nΕφαρμογή: Οπτικός Ποιοτικός Έλεγχος Πώματος & Επιπέδου Στάθμης\nΤο παρακάτω άρθρο δημοσιεύτηκε στο περιοδικό Allpack\nΠατήστε και προβάλετε το άρθρο του περιοδικού\nH Robovision από τα πρώτα χρόνια λειτουργίας της έχει κατακτήσει την κορυφή στις λύσεις οπτικού ποιοτικού ελέγχου, δίνοντας αξιόπιστες λύσεις σε πολλά προβλήματα. Με τις «έξυπνες» κάμερες της Cognex ανιχνεύουμε σφάλματα όπως πληρότητα συσκευασίας, έλεγχο στάθμης, έλεγχο πώματος, έλεγχο εκτύπωσης, έλεγχο επικόλλησης ετικέτας, έλεγχο ομοιομορφίας, μέτρηση διαστάσεων, έλεγχο χρώματος - απόχρωσης και σετ χρωμάτων, οδήγηση ρομποτικού βραχίονα, ανάγνωση χαρακτήρων, barcode και 2D code.\nΣήμερα περισσότερο από ποτέ είναι επιτακτική η λήψη μέτρων για να βελτιωθεί η ποιότητα στην παραγωγή και να μειωθεί το κόστος. Αν υπολογίσει κανείς το κόστος σε χρήμα και ανθρώπινο δυναμικό των λαθών που παρουσιάζονται κάθε χρόνο είναι εύκολο να καταλάβει γιατί οι πελάτες μας «αγαπήσανε» τα συστήματα μας. Κάθε παραγωγική διαδικασία έχει σαν στόχο τα προϊόντα που δημιουργεί να είναι ελευθέρα λαθών - όσο το δυνατόν ανώτερα ποιοτικά. Είναι πολύ σημαντικό να γίνεται αντιληπτό ότι κάτι πάει στραβά από τα πρώτα κομμάτια. Είναι πολύ πιο άμεσο από το να ανοίγονται παλέτες για να βρεθεί από που ξεκίνησε το σφάλμα. Και όλα αυτά αν ευτυχίσει κανείς και αντιληφθεί το πρόβλημα εντός του εργοστασίου γλιτώνοντας τις διαμαρτυρίες, τις πιέσεις τιμών, τις δημοσιεύσεις και τη δυσφήμιση. Πολλοί παράγοντες επηρεάζουν την σωστή λειτουργία παραγωγής και οι περισσότεροι δεν οφείλονται σε αντιμετωπίσιμες αιτίες. Αποτέλεσμα, με τυχαία σειρά να παράγονται ελαττωματικά προϊόντα.\nΣτην πραγματικότητα σε πολλές περιπτώσεις είναι αδύνατον να μπορούμε να ελέγξουμε το σύνολο των προϊόντων. Όπου υπάρχουν μεγάλες ταχύτητες και μεγάλος όγκος παραγωγής γίνεται δειγματοληπτικός έλεγχος. Αυτό μας δίνει μια γενική εικόνα για τα προϊόντα μας. Τι γίνεται όμως με τα χιλιάδες προϊόντα που περνάνε ανάμεσα σε αυτά της δειγματοληψίας.\nΤα συστήματα μας ελέγχουν ένα προς ένα όλα τα προϊόντα σε πραγματικό χρόνο πάνω στη γραμμή παραγωγής. Έτσι τα προβληματικά προϊόντα δεν μπορούν να περάσουν στα επόμενα στάδια συσκευασίας και να διοχετευθούν στην αγορά. Στο σημερινό άρθρο περιγράφουμε την λύση που δώσαμε για έλεγχο πώματος και στάθμης στην γραμμή εμφιάλωσης αναψυκτικών στην IBS Α.Ε.\nΗ εταιρία ΙΒS δραστηριοποιείται από το 1965 και αποτελεί σήμερα μία από της μεγαλύτερες βιομηχανίες παραγωγής πλαστικών φιαλών και performs για τρόφιμα στην Ελλάδα. Από το 1979 ξεκίνησε να δραστηριοποιείται στην εμφιάλωση και διανομή αναψυκτικών.\nΤον Απρίλιο του 2008, συνδυάζοντας τη γνώση, την πείρα και το μεράκι δημιούργησε την νέα σειρά αναψυκτικών “Frutop” με ελληνική αυθεντική γεύση. Κάθε συσκευασία “Frutop” σφραγίζει τα εξαιρετικά υλικά, που αναδεικνύουν την πλούσια γεύση και το μοναδικό άρωμα, καθώς παράγονται από 100% ελληνικούς φυσικούς χυμούς.\nΣκοπός της εφαρμογής είναι να ελέγχει μια προς μια κάθε συσκευασία για την καλή εφαρμογή του πώματος. Στα αναψυκτικά δεν επιτρέπεται το πώμα να μην σφραγίσει αεροστεγώς τη φιάλη. Η κακή πωμάτωση δημιουργεί οξείδωση στο περιεχόμενο και επομένως κίνδυνο για την υγεία του καταναλωτή. Η εφαρμογή έγινε σε γραμμή παραγωγής που εμφιαλώνει 12.000 τεμάχια την ώρα. Μετά τον πωματισμό και πριν την ετικέτα γίνεται ο έλεγχος της στάθμης. Η στάθμη έχει ένα ελάχιστο κάτω όριο. Όταν ανιχνευτεί φιάλη με στάθμη κάτω από το όριο το σύστημα δίνει συναγερμό για τον εντοπισμό του. Η φωτογράφηση της στάθμης επιτυγχάνεται με οπόσθιο φωτισμό Back Light. Ο ειδικός αυτός φωτισμός δημιουργεί εικόνα με μεγάλη αντίθεση στη στάθμη ακόμη και στο ανθρακούχο νερό.\nΜετά την ετικέτα γίνεται ο έλεγχος του πώματος. Ελέγχουμε κατ’ αρχήν αν η ετικέτα Sleeve έχει συρρικνωθεί γύρω από το πώμα. Για κάποιους λόγους η ετικέτα που φοριέται από επάνω προς τα κάτω στην φιάλη δεν τερματίζει με αποτέλεσμα να συρρικνώνεται γύρω από το πώμα και δημιουργεί αισθητικό και λειτουργικό πρόβλημα σε κάποιον που θα προσπαθήσει να ανοίξει το πώμα. Ακόμη υπάρχει ο κίνδυνος το πώμα να μην έχει βιδώσει μέχρι το τέρμα ή είναι στραβά βιδωμένο με αποτέλεσμα να μην έχει κλείσει αεροστεγώς η φιάλη. Η έξυπνη κάμερα από την Cognex ελέγχει ένα προς ένα όλα τα πώματα πάνω στις φιάλες. Σε περίπτωση που ανιχνευτεί σφάλμα δίνει εντολή απόρριψης και ένα έμβολο αναλαμβάνει να εκτρέψει το προϊόν για να πέσει στον κάδο.\nΗ φωτογράφηση των πωμάτων επιτυγχάνεται με τη χρήση φωτισμού Back Light. Ο φωτισμός δημιουργεί μεγάλη αντίθεση στο περίγραμμα του πώματος. Δυο ακροφύσια διοχετεύουν με πίεση αέρα στο πώμα και φροντίζουν να απομακρύνουν τις σταγόνες από τα σημεία που γίνονται οι μετρήσεις για τον έλεγχο.\nΗ κατασκευή έγινε εξ' ολόκληρου από τη Robovision. Χάρη στα ευέλικτα συστήματα στήριξης της Inocon η κατασκευή μπορεί να προσαρμοστεί σε οποιαδήποτε γραμμή. Η κάμερα είναι προστατευμένη μέσα σε enclosure από προφίλ αλουμινίου. Είναι στερεωμένη πάνω στη γραμμή παραγωγής. Με ένα γραμμικό οδηγό μπορεί να μεταβάλλεται με ακρίβεια το ύψος της κάμερας και ταυτόχρονα του φωτιστικού. Με μια πεταλούδα σταθεροποιείται στην νέα θέση πολύ απλά και γρήγορα. Τα συστήματα στήριξης της Inocon τα εμπορεύεται η Robovision.\nΟι εικόνες από τα παραπάνω συστήματα συγκεντρώνονται σε ένα πάνελ χειρισμού. Πρόκειται για το VisionView μια έγχρωμη οθόνη αφής 9 ιντσών από την Cognex. Ενσωματωμένο στην οθόνη αυτή είναι το πρόγραμμα που επικοινωνεί με τις κάμερες. Στην οθόνη μπορεί να εμφανίζεται ταυτόχρονα η εικόνα και των δύο ελέγχων. Από αυτό ο χειριστής μπορεί να επιλέξει το αποθηκευμένο πρόγραμμα για το ανάλογο προϊόν. Ο χειρισμός είναι πολύ απλός και τα μενού στην οθόνη είναι μεν στα αγγλικά αλλά έχουν εικονίδια.\nΈτσι μπορεί ο χειριστής χωρίς γνώσεις της γλώσσας να θυμάται τι πρέπει να πατήσει. Ακόμη μπορεί να κάνει ρυθμίσεις σε παραμέτρους στο σύστημα για τη βελτίωση του ελέγχου. Ο χειριστής μπορεί να δει στατιστικά στοιχεία όπως πόσες φιάλες ήταν εντάξει και πόσες δεν πέρασαν τα κριτήρια του έλεγχου. Στο κάτω μέρος της οθόνης υπάρχουν εικονίδια που αν πατηθούν δείχνουν αποθηκευμένες τις τελευταίες 20 εικόνες από τα ελαττωματικά προϊόντα. Έτσι δίνεται η δυνατότητα να δούμε την αιτία για την οποία η φιάλη απορρίφθηκε πριν λίγο στον κάδο.\nΟ συγκεκριμένος έλεγχος θα ήταν αδύνατον να γίνει από εργαζόμενους γιατί η ταχύτητα και ο όγκος παραγωγής είναι τόσο μεγάλος έτσι ώστε η παρακολούθηση να είναι ιδιαίτερα επίπονη και πρακτικά αδύνατή.\nΤα οφέλη από τον οπτικό έλεγχο είναι πολλαπλά.\nΤο άμεσο αποτέλεσμα για την παραγωγή είναι η πρόληψη για τυχόν επιστροφές λόγω προβληματικών προϊόντων και 100% ιχνηλασιμότητα σε περίπτωση παραπόνων του καταναλωτή. Αποτρέπουμε τη δυσφήμιση του προϊόντος και το υψηλό κόστος που δημιουργείται από την ανασυσκευασία ή επιστροφή από τον πελάτη. Βάσει των εξόδων που δημιουργούνται από τέτοια προβλήματα, ο χρόνος απόσβεσης του κόστους της εφαρμογής είναι μόλις ένας χρόνος. Οι υπεύθυνοι παραγωγής μπορούν να είναι σίγουροι πως κανένας πελάτης δε θα διαμαρτυρηθεί και η εικόνα της εταιρίας θα παραμείνει στο επίπεδο που αγωνίζονται να την κρατήσουν.\nΈνα μεγάλο ευχαριστώ για την εμπιστοσύνη της IBS και στους υπόλοιπους πελάτες μας που έχουν παρόμοια συστήματα όπως: 3Ε στο Βόλο και στη Θέρμη, Βίκος στα Γιάννενα, Venus στη Βέροια, ΣΕΡΚΟ στις Σέρρες, Αφοί Χαΐτογλου, Johnson & Johnson, Παπαστράτος, Palaplast, Τιτάνα και πολλοί άλλοι.


Τα 10 Καλύτερα Ξενοδοχεία με Σπα σε Cheltenham, ΗΒ | Booking.com\nξενοδοχεία με σπα σε Cheltenham 13 καταλύματα\nΑναζητάτε κάτι θαυμάσιο; Οι ταξιδιώτες λάτρεψαν την πόλη Cheltenham!\nΑναζήτηση ξενοδοχείων με σπα σε Cheltenham\n130 καταλύματα σε Cheltenham\nΞενοδοχεία Hostel Βίλες Παραθεριστικές κατοικίες Διαμερίσματα Bed and breakfast Αγροικίες Ξενώνες\nQueens Hotel Cheltenham - MGallery by Sofitel Αυτό το κατάλυμα έχει συμφωνήσει να είναι μέρος του Προγράμματος Προτεινόμενων Ξενοδοχείων, στο οποίο συμμετέχουν καταλύματα που ξεχωρίζουν χάρη στις εξαιρετικές τους υπηρεσίες και την αναλογία ποιότητας/τιμής με ανταγωνιστικές τιμές. Για τη συμμετοχή στο πρόγραμμα πρέπει να πληρούνται συγκεκριμένα κριτήρια, ενώ λαμβάνονται υπόψη και τα σχόλια από προηγούμενους επισκέπτες.\nThe Cheltenham Townhouse & Apartments Αυτό το κατάλυμα έχει συμφωνήσει να είναι μέρος του Προγράμματος Προτεινόμενων Ξενοδοχείων, στο οποίο συμμετέχουν καταλύματα που ξεχωρίζουν χάρη στις εξαιρετικές τους υπηρεσίες και την αναλογία ποιότητας/τιμής με ανταγωνιστικές τιμές. Για τη συμμετοχή στο πρόγραμμα πρέπει να πληρούνται συγκεκριμένα κριτήρια, ενώ λαμβάνονται υπόψη και τα σχόλια από προηγούμενους επισκέπτες.\nEllenborough Park Αυτό το κατάλυμα έχει συμφωνήσει να είναι μέρος του Προγράμματος Προτεινόμενων Ξενοδοχείων, στο οποίο συμμετέχουν καταλύματα που ξεχωρίζουν χάρη στις εξαιρετικές τους υπηρεσίες και την αναλογία ποιότητας/τιμής με ανταγωνιστικές τιμές. Για τη συμμετοχή στο πρόγραμμα πρέπει να πληρούνται συγκεκριμένα κριτήρια, ενώ λαμβάνονται υπόψη και τα σχόλια από προηγούμενους επισκέπτες.\nJurys Inn Cheltenham Αυτό το κατάλυμα έχει συμφωνήσει να είναι μέρος του Προγράμματος Προτεινόμενων Ξενοδοχείων, στο οποίο συμμετέχουν καταλύματα που ξεχωρίζουν χάρη στις εξαιρετικές τους υπηρεσίες και την αναλογία ποιότητας/τιμής με ανταγωνιστικές τιμές. Για τη συμμετοχή στο πρόγραμμα πρέπει να πληρούνται συγκεκριμένα κριτήρια, ενώ λαμβάνονται υπόψη και τα σχόλια από προηγούμενους επισκέπτες.\nBeaumont House Αυτό το κατάλυμα έχει συμφωνήσει να είναι μέρος του Προγράμματος Προτεινόμενων Ξενοδοχείων, στο οποίο συμμετέχουν καταλύματα που ξεχωρίζουν χάρη στις εξαιρετικές τους υπηρεσίες και την αναλογία ποιότητας/τιμής με ανταγωνιστικές τιμές. Για τη συμμετοχή στο πρόγραμμα πρέπει να πληρούνται συγκεκριμένα κριτήρια, ενώ λαμβάνονται υπόψη και τα σχόλια από προηγούμενους επισκέπτες.\nDoubleTree by Hilton Cheltenham Αυτό το κατάλυμα έχει συμφωνήσει να είναι μέρος του Προγράμματος Προτεινόμενων Ξενοδοχείων, στο οποίο συμμετέχουν καταλύματα που ξεχωρίζουν χάρη στις εξαιρετικές τους υπηρεσίες και την αναλογία ποιότητας/τιμής με ανταγωνιστικές τιμές. Για τη συμμετοχή στο πρόγραμμα πρέπει να πληρούνται συγκεκριμένα κριτήρια, ενώ λαμβάνονται υπόψη και τα σχόλια από προηγούμενους επισκέπτες.\nΑυτό το όμορφο αρχοντικό βρίσκεται σε κοντινή απόσταση με τα πόδια από το κέντρο της πόλης. Παρέχει δωρεάν Wi-Fi, δωρεάν χώρο στάθμευσης και θέα σε μια ήσυχη, δενδρόφυτη πλατεία.\nΌλα τα ξενοδοχεία με σπα σε Cheltenham\nΠοιο σπα ή άλλη θεραπεία αξίζει να κάνει κάποιος σε Cheltenham;


Ένωση Ισπανών Παικτών : Ζητάει αλλαγές στο καλεντάρι - to10.gr\nΑρχική / ΜΠΑΣΚΕΤ / ΕΥΡΩΠΗ / Ένωση Ισπανών Παικτών : Ζητάει αλλαγές στο καλεντάρι\nΤο μπάσκετ, μεταξύ άλλων, προσπαθεί να επιβιώσει από την πανδημία του κορωνοϊού.\nΈτσι, η Ένωση Ισπανών Παικτών (ABP) εξέδωσε ανακοίνωση, ζητώντας άμεσες αλλαγές στον τρόπο διεξαγωγής των διοργανώσεων, τονίζοντας πως με τα τωρινά δεδομένα θα υπάρξουν σοβαρά προβλήματα μέσα στη σεζόν.\nΑναλυτικά η ανακοίνωση της ABP:\n«Έχει μόλις περάσει ένας μήνας δράσης και είναι σπάνιο να έχουμε μια εβδομάδα που δεν ανακοινώνονται αναβολές λόγω περιπτώσεων COVID-19 σε κάποια ομάδα. Οι αγώνες της ACB, προς το παρόν, μετατίθενται στο καλεντάρι για να ολοκληρωθούν οι αγωνιστικές και να προχωρήσει η διοργάνωση.\nΑν κοιτάξουμε την Euroleague, το ίδιο συμβαίνει. Αναβληθέντες αγώνες, ακυρωμένα ταξίδια, ομάδες σε καραντίνα. Στην Euroleague δέκα χώρες εμπλέκονται στις αντίστοιχες καταστάσεις υγείας τους. Η διατήρηση του ίδιου format δεν ήταν η καταλληλότερη απόφαση για τη διασφάλιση της υγείας των πρωταγωνιστών.\nΤο πρωτόκολλο που εφαρμόστηκε στην τελική φάση της ACB στη Βαλένθια απέδειξε την αποτελεσματικότητά του και χάρη στη βοήθεια και τη συμμετοχή παικτών, συλλόγων και γιατρών, επιτεύχθηκε μια ηχηρή επιτυχία.\nΤο BCL με την προσαρμογή του καλενταρίου κατάφερε να προστατεύσει τη διοργάνωση προσφέροντας την απαραίτητη ευελιξία. Αυτό δείχνει ότι το καλεντάρι και τα format δεν είναι σταθερές και αμετάβλητες δομές. Η ποιότητα του μπάσκετ αποδεικνύεται επίσης από την ικανότητά του να προσαρμόζεται σε εξαιρετικές στιγμές όπως αυτές που βιώνουμε».\nΌταν ο Χέρμαν κάρφωνε ντυμένος... Μαραντόνα (vid)\nto10.gr - 27/11/2020 10:22\nΕπίσημο: Στη Βίρτους Μπολόνια ο Μπελινέλι! (pic)\nto10.gr - 26/11/2020 18:27\nΕπίσημο : Στη Βίρτους Μπολόνια ο Μπελινέλι! (pic)\nΤο καλάθι της χρονιάς: Σκόραρε με ραβέρσα από την μία μπασκέτα στην άλλη! (vid)\nto10.gr - 15/11/2020 22:09\nΦωτιά η Μπαρτσελόνα πριν τον Ολυμπιακό (82-53)\nto10.gr - 14/11/2020 23:59\nΜπαρτσελόνα – Μπέτις 82-53\nΣα να 'χασε η Βενετιά… βελόνι\nΟ... ΒΑΛΕ ΜΕ ΜΕΣΑ - 14/11/2020 20:03\nΟ Αργεντινός μπασκετμπολίστας ντύθηκε... Μαραντόνα και μετέφερε τη μαγεία του στο παρκέ...\nΗ ιταλική ομάδα ανακοίνωσε την απόκτηση του Μάρκο Μπελινέλι!\nΟ Νταν Ντούστσακ της Τσεντεβίτα Ολίμπια έβαλε ένα απίστευτο καλάθι από την μία μπασκέτα στην άλλη!\nΗ Μπαρτσελόνα επικράτησε 82-53 της Μπέτις, ανέβηκε στη 2η θέση της Liga Endesa και πλέον προετοιμάζεται για το ματς με τον Ολυμπιακό (18/11) στο πλαίσιο της 9ης αγωνιστικής της Euroleague.\nΟ Νικόλα Μιλουτίνοφ είναι αγνώριστος στη Μόσχα, όταν ο Χασάν διαλύει τα κοντέρ της ευστοχίας\nΣφαιρόπουλος: «Θα με ρωτήσετε για το ματς με την Χάποελ Εϊλάτ»;\nto10.gr - 08/11/2020 08:54\nΚρούσμα Covid-19 στη Βίρτους Μπολόνια\nΗ Βίρτους Μπολόνια ανακοίνωσε πως μετά τα καθιερωμένα τεστ ένα μέλος της ομάδας βρέθηκε θετικός στον κορωνοϊό.\nto10.gr - 06/11/2020 19:44\nMVP Οκτωβρίου στην ACB ο Σερμαντίνι (vid)\nΠολυτιμότερος παίκτης του ισπανικού πρωταθλήματος για τον μήνα Οκτώβριου αναδείχθηκε ο Γκιόργκι Σερμαντίνι.\nto10.gr - 03/11/2020 21:04\nΠέρασε από τη «Λα Φοντέτα» η Ρεάλ (78-86)\nΜια πολύ σημαντική νίκη ενόψει της συνέχειας του ισπανικού πρωταθλήματος πέτυχε η Ρεάλ Μαδρίτης που πέρασε από την έδρα της Βαλένθια με 86-78.\nto10.gr - 02/11/2020 00:48\nΒαλένθια – Ρεάλ Μαδρίτης 78-86\n«Έσπασε» το αήττητο της Τενερίφης με... όργια Καλάθη η Μπαρτσελόνα (81-74)\nΗ Μπαρτσελόνα επικράτησε της Τενερίφης με 81-74, βάζοντας τέλος στο αήττητο σερί των νησιωτών, έχοντας σε σπουδαία βραδιά τον Νικ Καλάθη.\nto10.gr - 01/11/2020 23:27\nΕπτά κρούσματα κορωνοϊού στην Μπούργος\nΑπό τον κορωνοϊό έχει «χτυπηθεί» και η Μπούργος, καθώς η ισπανική ομάδα μετράει επτά κρούσματα Covid-19.\nto10.gr - 31/10/2020 23:20\nΈνωση Ισπανών Παικτών: Ζητάει αλλαγές στο καλεντάρι\nto10.gr - 26/10/2020 16:16\nΣτη διάθεση του Γιασικεβίτσιους και πάλι ο Μίροτιτς\nΜετά από την περιπέτεια του με τον κορωνοϊό ο Νίκολα Μίροτιτς επιστρέφει στις αγωνιστικές υποχρεώσεις της Μπαρτσελόνα κόντρα στην Ανδόρα (25/10, 21:00).\nto10.gr - 25/10/2020 16:56


ΓΟΠΧ - Das Bienenfutter\nΓενικοί όροι και προϋποθέσεις χρήσης Πεδίο εφαρμογής\n1.1 Η χρήση των παρεχόμενων από την Nordzucker AG ιστοσελίδων (εφεξής: «Ιστότοπος») επιτρέπεται αποκλειστικά βάσει των ακόλουθων όρων και προϋποθέσεων. Οι γενικοί όροι και προϋποθέσεις χρήσης μπορούν, σε μεμονωμένες περιπτώσεις, να συμπληρωθούν, τροποποιηθούν ή να αντικατασταθούν από περαιτέρω όρους και προϋποθέσεις, π.χ. για την απόκτηση προϊόντων ή/και υπηρεσιών. Με την είσοδο ή, σε περίπτωση που δεν απαιτείται ειδική είσοδος, με την αποδοχή χρήσης, αποδέχεστε την ισχύ των όρων και προϋποθέσεων χρήσης στην εκάστοτε ισχύουσα έκδοση.\n1.2 Εφόσον ο χρήστης χρησιμοποιεί τον ιστότοπο ως ή εκ μέρους μιας επιχείρησης, δηλαδή με εμπορική ιδιότητα ή ιδιότητα αυτοαπασχολούμενου, ή λειτουργεί εκ μέρους ενός δημόσιου φορέα, δεν ισχύει το § 312e παρ. 1 σημείο 1 αριθ. 1 – 3 του BGB (Γερμανικός αστικός κώδικας).\n2.1 Η Nordzucker παρέχει συγκεκριμένες πληροφορίες και λογισμικό για ανάκτηση ή λήψη στον ιστότοπο, όπου απαιτείται, μαζί με την τεκμηρίωση, ή παρέχει δυνατότητες επικοινωνίας.\n2.2 Η Nordzucker έχει το δικαίωμα αναστολής της λειτουργίας του ιστότοπου ανά πάσα στιγμή, εξ ολοκλήρου ή μερικώς. Λόγω των χαρακτηριστικών του Internet και των υπολογιστικών συστημάτων, η Nordzucker δεν μπορεί να διασφαλίσει την αδιάλειπτη διαθεσιμότητα του ιστότοπου.\n3. Εγγραφή/κωδικός πρόσβασης\n3.1 Ορισμένες σελίδες του ιστότοπου ενδέχεται να προστατεύονται με κωδικό πρόσβασης. Στα πλαίσια της ασφάλειας των εμπορικών συναλλαγών, η πρόσβαση σε αυτές τις σελίδες είναι δυνατή μόνο σε εγγεγραμμένους χρήστες. Στις εν λόγω εφαρμογές παρέχεται η δυνατότητα εγγραφής. Η Nordzucker δεν είναι υποχρεωμένη να παρέχει δυνατότητα εγγραφής σε όλους τους χρήστες και οι ιστότοποι ενδέχεται να είναι διαθέσιμες μόνο για συγκεκριμένους χρήστες. Συγκεκριμένα, η Nordzucker επιφυλάσσεται του δικαιώματος εισαγωγής υποχρέωσης εγγραφής για ιστότοπους που η πρόσβαση σε αυτούς ήταν δημόσια στο παρελθόν. Η Nordzucker έχει ανά πάσα στιγμή το δικαίωμα ανάκλησης του δικαιώματος πρόσβασης κλειδώνοντας τα στοιχεία πρόσβασης, χωρίς να απαιτείται αιτιολόγηση. Αυτό ισχύει κυρίως σε περίπτωση που ο χρήστηςκαταχώρησε εσφαλμένα στοιχεία κατά την εγγραφή, παραβίασε τους όρους και τις προϋποθέσεις ή την υποχρέωσή προσοχής κατά τον χειρισμό των στοιχείων πρόσβασης,\nπαραβίασε τους ισχύοντες νόμους (όπου ισχύει, ειδικές συμφωνίες κατά την εγγραφή) κατά την πρόσβαση ή τη χρήση του ιστότοπου ή εάν δεν χρησιμοποιεί τον ιστότοπο για παρατεταμένο χρονικό διάστημα.\n3.2 Εάν προβλέπεται εγγραφή, ο χρήστης υποχρεούται να καταχωρήσει αληθή στοιχεία και να ενημερώνει άμεσα την Nordzucker σε περίπτωση αλλαγής τους (εφόσον προβλέπεται, online). Ο χρήστης πρέπει να διασφαλίζει ότι μπορεί να λαμβάνει τα email που του αποστέλλονται στην καταχωρημένη από τον ίδιο διεύθυνση email.\n3.3 Αφού ολοκληρωθεί με επιτυχία η εγγραφή, ο χρήστης θα λάβει ένα όνομα χρήστη και έναν κωδικό πρόσβασης. Τα στοιχεία πρόσβασης παρέχουν τη δυνατότητα στον χρήστη να προβάλλει τα στοιχεία του, να τα αλλάζει και, εφόσον απαιτείται, να ανακαλεί ή να διευρύνει τη άδεια απορρήτου.\n3.4 Ο χρήστης πρέπει να διασφαλίζει ότι δεν παρέχεται πρόσβαση σε τρίτους στα στοιχεία πρόσβασής του και φέρει ευθύνη για όλες τις παραγγελίες και λοιπές ενέργειες που εκτελέστηκαν με τα στοιχεία πρόσβασης. Μετά από κάθε χρήση, ο χρήστης πρέπει να εξέρχεται από την προστατευόμενη με κωδικό πρόσβασης περιοχή. Εφόσον ο χρήστης διαπιστώσει κατάχρηση των στοιχείων χρήσης του από τρίτους, υποχρεούται να ενημερώσει εγγράφως άμεσα την Nordzucker και όποτε είναι δυνατό νωρίτερα μέσω email.\n3.5 Με τη λήψη της ενημέρωσης σύμφωνα με το στοιχείο 3.4, η Nordzucker θα αποκλείσει την πρόσβαση στην προστατευμένη με κωδικό πρόσβασης περιοχή. Η αναίρεση του αποκλεισμού είναι δυνατή κατόπιν ειδικής αίτησης του χρήστη στη Nordzucker ή κατόπιν νέας εγγραφής.\n3.6 Ο χρήστης μπορεί να ζητήσει ανά πάσα στιγμή εγγράφως τη διαγραφή της εγγραφής του, εφόσον η διαγραφή δεν αντιβαίνει στις συμβατικές σχέσεις που βρίσκονται σε εξέλιξη. Σε αυτήν την περίπτωση, η Nordzucker θα διαγράψει όλα τα στοιχεία πρόσβασης και όλα τα λοιπά αποθηκευμένα προσωπικά δεδομένα του χρήστη, εφόσον δεν απαιτούνται πλέον.\n4. Δικαίωμα χρήσης πληροφοριών, λογισμικού και τεκμηρίωσης\n4.1 Η χρήστη των παρεχόμενων στον ιστότοπο πληροφοριών, λογισμικού και τεκμηρίωσης υπόκειται στους όρους και τις προϋποθέσεις ή, σε περίπτωση ενημέρωσης των πληροφοριών, του λογισμικού ή της τεκμηρίωσης, στους συμφωνημένες στο παρελθόν με την Nordzucker σχετικούς όρους και προϋποθέσεις άδειας. Οι ειδικοί συμφωνημένοι όροι και προϋποθέσεις προέχουν σε σχέση με τους γενικούς όρους και προϋποθέσεις.\n4.2 Η Nordzucker παρέχει στον χρήστη ένα μη αποκλειστικό και μη μεταβιβάσιμο δικαίωμα χρήσης των πληροφοριών, του λογισμικού και της τεκμηρίωσης στον βαθμό που έχει συμφωνηθεί, ή, εφόσον δεν υπάρχει ρητή συμφωνία, στον βαθμό που αντιστοιχεί στην επιθυμητή από την Nordzucker χρήση.\n4.3 Το λογισμικό παρέχεται δωρεάν σε μορφή αναγνώσιμη από µηχανογραφικές μονάδες. Δεν υπάρχει υποχρέωση δημοσίευσης του πηγαίου κώδικα. Εξαιρούνται οι πηγαίοι κώδικες λογισμικού open source, οι όροι άδειας των οποίων έχουν προτεραιότητα σε σχέση με τους παρόντες όρους και προϋποθέσεις και οι οποίοι προβλέπουν τη δημοσίευση του πηγαίου κώδικα. Σε αυτήν την περίπτωση, η Nordzucker παρέχει τον πηγαίο κώδικα έναντι αμοιβής.\n4.4 Δεν επιτρέπεται η διανομή, η εκμίσθωση ή οποιαδήποτε κοινοποίηση των πληροφοριών, του λογισμικού και της τεκμηρίωσης από τον χρήστη σε τρίτους. Εφόσον δεν υπάρχει διαφορετική έγκριση από δεσμευτικές νομικές διατάξεις, δεν επιτρέπεται η τροποποίηση, η αποσυμπίληση ή η μετάφραση του λογισμικού. καθώς και η διαγραφή τμημάτων από τον χρήστη. Ο χρήστης επιτρέπεται να δημιουργεί αντίγραφα ασφαλείας του λογισμικού, εφόσον τα αντίγραφα απαιτούνται για τη διασφάλιση μελλοντικής χρήσης σύμφωνα με τους παρόντες όρους και προϋποθέσεις χρήσης.\n4.5 Οι πληροφορίες, το λογισμικό και η τεκμηρίωση προστατεύονται τόσο από τους νόμους περί πνευματικής ιδιοκτησίας όσο και από τις διεθνείς συμβάσεις πνευματικής ιδιοκτησίας, καθώς και από λοιπούς νόμους και συμβάσεις περί πνευματικής ιδιοκτησίας. Ο χρήστης οφείλει να τηρεί αυτά τα δικαιώματα και δεν επιτρέπεται να αφαιρεί κυρίως αλφαριθμητικά αναγνωριστικά, σημειώσεις επωνυμιών και πνευματικών δικαιωμάτων ή πληροφορίες από το λογισμικό, από την τεκμηρίωση ή από αντίγραφα αυτών.\n4.6 Τα §§ 69a και τα επόμενα άρθρα του UrhG (Γερμανικός νόμος περί πνευματικών δικαιωμάτων) παραμένουν ως έχουν.\n5.1 Ανεξάρτητα από τις ειδικές διατάξεις στο σημείο 4 των παρόντων όρων και προϋποθέσεων χρήσης, απαγορεύεται η τροποποίηση, η αντιγραφή, η αναπαραγωγή, η πώληση, η εκμίσθωση, η χρήση, η συμπλήρωση ή η εκμετάλλευση με οποιονδήποτε τρόπο των πληροφοριών, των εμπορικών ονομασιών και λοιπών περιεχομένων του ιστότοπου χωρίς προηγούμενη άδεια από την Nordzucker.\n5.2 Εκτός από τα δικαιώματα χρήσης ή τα λοιπά δικαιώματα που εκχωρούνται ρητά στο παρόν, δεν εκχωρούνται στον χρήστη περαιτέρω δικαιώματα, ανεξάρτητα από το είδος, κυρίως όσον αφορά στις εμπορικές ονομασίες και στα εμπορικά δικαιώματα ιδιοκτησίας, όπως ευρεσιτεχνίες, σχέδια ή επωνυμίες. Επίσης, η Nordzucker δεν έχει υποχρέωση εκχώρησης αυτών των δικαιωμάτων.\n6.1 Κατά τη χρήση του ιστότοπου, ο χρήστης δεν επιτρέπεται:\nΝα προκαλεί ζημία σε άτομα, κυρίως ανήλικα άτομα, ή να προσβάλλει τα συναφή µε την προσωπικότητα δικαιώματα\nΝα προσβάλλει τα χρηστά ήθη με τη συμπεριφορά χρήσης του\nΝα προσβάλλει εμπορικά δικαιώματα ιδιοκτησίας και δικαιώματα πνευματικής ιδιοκτησίας ή λοιπά δικαιώματα ιδιοκτησίας\nΝα αποστέλλει περιεχόμενο με ιούς π.χ. δούρειους ίππους ή λοιπά προγράμματα που μπορούν να προκαλέσουν βλάβες στο λογισμικό\nΝα καταχωρεί, να αποθηκεύει ή να αποστέλλει υπερσύνδεσμους ή περιεχόμενο, για τα οποία δεν έχει τα σχετικά δικαιώματα, κυρίως σε περίπτωση που οι υπερσύνδεσμοι ή το περιεχόμενο παραβιάζουν υποχρεώσεις εμπιστευτικότητας ή είναι παράνομα\nΝα δημοσιεύει διαφημίσεις ή ανεπιθύμητη ηλεκτρονική αλληλογραφία (spam) ή εσφαλμένες προειδοποιήσεις για ιούς, δυσλειτουργίες κ.α. ή να προτρέπει σε συμμετοχή σε τυχερά παίγνια, συστήματα πυραμίδας, αλυσίδες μηνυμάτων και παρόμοιες ενέργειες.\n6.2 Η Nordzucker διατηρεί το δικαίωμα αποκλεισμού της πρόσβασης στον ιστότοπο ανά πάσα στιγμή, κυρίως σε περίπτωση που ο χρήστης παραβιάζει τις υποχρεώσεις που προκύπτουν από τους παρόντες όρους και προϋποθέσεις.\nΟ ιστότοπος ενδέχεται να περιλαμβάνει υπερσύνδεσμους για ιστότοπους τρίτων. Η Nordzucker δεν φέρει ευθύνη για το περιεχόμενο αυτών των ιστότοπων ούτε οικειοποιείται το περιεχόμενο αυτών, καθώς η Nordzucker δεν ελέγχει το περιεχόμενο στο οποίο οδηγεί ο εκάστοτε σύνδεσμος και δεν φέρει ευθύνη για το παρεχόμενο και τις πληροφορίες. Η χρήση τους πραγματοποιείται με ευθύνη του χρήστη, κυρίως όσον αφορά στους ισχύοντες στον εκάστοτε ιστότοπο όρους και προϋποθέσεις χρήσης.\n8. Ευθύνη για νομικά ελαττώματα και υλικές ζημιές\n8.1 Σε περίπτωση δωρεάν διάθεσης πληροφοριών, λογισμικού ή τεκμηρίωσης, αποκλείεται οποιαδήποτε ευθύνη για υλικές ζημιές και νομικά ελαττώματα των πληροφοριών, του λογισμικού και της τεκμηρίωσης, κυρίως όσον αφορά στην ορθότητα, στην έλλειψη σφαλμάτων, στην έλλειψη δικαιωμάτων ιδιοκτησίας και πνευματικής ιδιοκτησίας τρίτων, στην πληρότητα ή/και στη χρησιμότητα, εκτός από τις περιπτώσεις δόλου.\n8.2 Οι πληροφορίες στον ιστότοπο ενδέχεται να περιλαμβάνουν προδιαγραφές ή γενικές περιγραφές για τεχνικές δυνατότητες προϊόντων, οι οποίες, σε μεμονωμένες περιπτώσεις, ενδέχεται να μην ισχύουν πάντα (π.χ. λόγω τροποποιήσεων των προϊόντων). Ως εκ τούτου, τα επιθυμητά χαρακτηριστικά των προϊόντων πρέπει να συμφωνούνται κάθε φορά κατά την αγορά.\n9. Λοιπές ευθύνες/ιοί\n9.1 Η ευθύνη της Nordzucker για νομικά ελαττώματα και υλικές ζημιές βασίζεται στις διατάξεις που αναγράφονται στο σημείο 8 των παρόντων όρων και προϋποθέσεων χρήσης. Πέραν τούτου, αποκλείεται οποιαδήποτε ευθύνη της Nordzucker, εφόσον η ανάληψη ευθύνης δεν είναι υποχρεωτική, π.χ. σύμφωνα με τον γερμανικό νόμο περί ευθύνης λόγω ελαττωματικών προϊόντων, σε περίπτωση δόλου ή βαριάς αμέλειας, σε περιπτώσεις που θίγεται η ζωή, η σωματική ακεραιότητα ή η υγεία, σε περίπτωση χρήσης της εγγύησης ποιότητας, σε περίπτωση δόλιας µη κοινοποίησης ενός ελαττώματος ή παραβίασης βασικών συμβατικών υποχρεώσεων. Βέβαια, η αποζημίωση σε περίπτωση παραβίασης βασικών συμβατικών υποχρεώσεων περιορίζεται σε ζημίες που προβλέπονται από τη σύμβαση. Η Nordzucker δεν ευθύνεται για περαιτέρω ζημίες.\n9.2 Η Nordzucker δεν μπορεί να εγγυηθεί την απουσία ιών, αλλά θα κάνει τα πάντα ώστε να διατηρήσει αυτόν τον ιστότοπο χωρίς ιούς. Πριν από τη λήψη πληροφοριών, λογισμικού και τεκμηρίωσης, ο χρήστης πρέπει να φροντίζει για τη δική του ασφάλεια, καθώς και για την προστασία του ιστότοπου από ιούς, με κατάλληλες διατάξεις ασφαλείας και σάρωσης ιών.\n9.3 Τυχόν τροποποιήσεις του βάρους απόδειξης εις βάρους του χρήστη, δεν έχει σχέση με τις ρυθμίσεις στα σημεία 9.1 και 9.2.\nΚατά τη συλλογή, τη χρήση και την επεξεργασία προσωπικών δεδομένων του χρήστη του ιστότοπου, η Nordzucker τηρεί τους ισχύοντες κανονισμούς περί απορρήτου, καθώς και την πολιτική απορρήτου της Nordzucker που μπορεί να προβληθεί στη διεύθυνση www.das-bienefutter.de/datenschutz.html.\n11. Δευτερεύοντες περιορισμοί, δικαιοδοσία, εφαρμοστέο δίκαιο\n11.1 Τυχόν προσθήκες ή τροποποιήσεις των παρόντων όρων και προϋποθέσεων πρέπει να συμφωνούνται εγγράφως.\n11.2 Εφόσον ο χρήστης είναι έμπορος κατά τον HGB (Γερμανικός εμπορικός κώδικας), η τοποθεσία δικαιοδοσίας είναι το Braunschweig. Για τους υπόλοιπους χρήστες ισχύουν οι διατάξεις των §§ 12 και τα επόμενα άρθρα του ZPO (Γερμανικός κώδικας πολιτικής δικονομίας).\n11.3 Δεν είμαστε σε θέση ούτε είμαστε υποχρεωμένοι να συμμετέχουμε σε διαδικασίες επίλυσης διαφορών σε υπηρεσίες διαιτησίας καταναλωτών.\n11.4 Ισχύει το γερμανικό δίκαιο, αποκλειομένου του εμπορικού δικαίου των Ηνωμένων Εθνών.


Ήρθαν οι νέοι σούπερ ήρωες, οι Πολεμιστές Υγείας Κόρο Τάιτζερ! (video) - ΕΛΛΑΔΑ - ΙΑΠΩΝΙΑ\nΑρχικήΙΑΠΩΝΙΑΉρθαν οι νέοι σούπερ ήρωες, οι Πολεμιστές Υγείας Κόρο Τάιτζερ! (video)\nΉρθαν οι νέοι σούπερ ήρωες, οι Πολεμιστές Υγείας Κόρο Τάιτζερ! (video)\nΟ πλανήτης απειλείται από έναν καινούργιο εχθρό, τον κορωνοϊό! Μια νέα ομάδα σούπερ ηρώων, έρχεται να συνδράμει στον πόλεμο ενάντια στην καινούργια αυτή απειλή! Είναι οι Πολεμιστές Υγείας Κόρο Τάιτζερ (健康戦士コロタイジャー)\nΗ ομάδα των νέων σούπερ ηρώων, στα χνάρια των θρυλικών Gorangers, γεννήθηκε από τη συνεργασία του SPAC (Shizuoka Performing Arts Center), του Πανεπιστημίου της Σιζουόκα (με πρωτοβουλία της καθηγήτριας Τομόκο Κομπαγιάσι) και του Πανεπιστημίου Χοσέι (με πρωτοβουλία της καθηγήτριας Γιαγιόι Ουατανάμπε) που δημιούργησαν μια σειρά βίντεο για μικρούς (και μεγάλους!) για την προστασία από τον κορωνοϊό.\nΗ θεατρική ομάδα του SPAC είναι αυτή που δημιούργησε τις συγκλονιστικές παραστάσεις της Αντιγόνης του Σοφοκλή σε σκηνοθεσία του διακεκριμένου Ιάπωνα σκηνοθέτη και καλλιτεχνικού διευθυντή του SPAC, Σατόσι Μιγιάγκι, που έχουμε παρουσιάσει στις σελίδες του GreeceJapan.com.\nΤην Κυριακή 12 Απριλίου δημοσιεύθηκε το πρώτο βίντεο. Τη μουσική και τους στίχους έγραψε η Χιρόκο Τανακάουα, η οποία έχει γράψει και τη μουσική για την «Αντιγόνη». Τραγουδάει ή ίδια, ενώ κιθάρα παίζει ο Γιούκιο Κάτο, ο οποίος παίζει επίσης τη μουσική της «Αντιγόνης».\nΑκούστε το τραγούδι στο βίντεο. Παρακάτω θα βρείτε και τους στίχους στα ελληνικά!\nΤο τραγούδι στα ελληνικά\nΝα διώξουμε, να διώξουμε τον κορωνοϊό\nΔεν θα μας νικήσει ο κορωνοϊός\nΓια να προστατέψουμε την υγεία όλων μας\nΓια να προστατέψουμε τον μπλε πλανήτη μας\nΣημαντικό, το πλύσιμο χεριών για 20 δευτερόλεπτα\nΜε αφρό και δυνατά, 20 δευτερόλεπτα\nΓύρω γύρω να αστράψουν, 20 δευτερόλεπτα\nΕίμαστε οι Πολεμιστές Υγείας Κόρο Τάιτζερ\nΚι αν είμαστε μακριά, οι καρδιὲς είναι κοντά\nΑς θυμηθούμε κάποιον\nΑκριβώς μια τέτοια στιγμή ας τη χρησιμοποιήσουμε για κάποιον άλλο,\nτη δύναμη της φαντασίας,\nας πάμε με αυτήν δίπλα του τρυφερά\nΜετάφραση: Junko Nagata\nΚατάσταση έκτακτης ανάγκης εν όψει της Χρυσής Εβδομάδας


Aristera sti Mitilini: Εμείς θα παλεύουμε για το ξυπόλυτο, το ταξικό, το γυμνό πόδι του φτωχού ανθρώπου που παράγει τον πλούτο, ματώνει, και δεν έχει παπούτσι να βάλει.\nΕμείς θα παλεύουμε για το ξυπόλυτο, το ταξικό, το γυμνό πόδι του φτωχού ανθρώπου που παράγει τον πλούτο, ματώνει, και δεν έχει παπούτσι να βάλει.\nΕσύ τι πόδι έχεις;\nΤο διάβαζα και δεν το πίστευα. Ποδολόγος δεν είμαι. Γλύπτρια δεν είμαι. Ορθοπεδικός ή ειδικός στη γενετική δεν είμαι. Αναγνώστρια διαφόρων ιστοσελίδων ομολογώ ότι είμαι και μάλιστα με την επιμέλεια της επαγγελματικής πείρας. Ηταν και η πληροφορία περιβεβλημένη με μια σχετική «επισημότητα» πηγών (η εγκυρότητα είναι συνάρτηση του ποιος κατέχει τα μέσα παραγωγής στον τομέα της επιστημονικής γνώσης, οπότε και της γενικής και της ειδικής παιδείας) οπότε και την πάτησα συγνωστά. Εβγαλα τις παντόφλες μου και κοίταξα το δάχτυλο του ποδιού μου, και του δεξιού και του αριστερού. Το μοιραίο δάχτυλο. Το διπλανό απ' το μεγάλο! Ανακουφίστηκα! Είμαι από DNA Ελληνίδα! «Το γραφείο Τύπου των ευρημάτων της Αμφίπολης», ανήρτησε άρθρο του καθηγητού Π. Ν. Ευθυμίου που εξηγεί πως υπάρχουν τριών ειδών ποδάρες - πέλματα. Το αιγυπτιακό, το ρωμαϊκό και το ελληνικό, το οποίο όμως λέγεται και «ποδοδάχτυλο του Μόρτον» (morton's toe). Το πρώτο είναι το κατά 70-80% το φυσιολογικό στον παγκόσμιο πληθυσμό. Τα άλλα δύο, είναι προϊόντα γενετικής ανωμαλίας. Υπάρχουν επιστήμονες που επιμένουν πως πρέπει να αποχαρακτηριστούν από τον εθνολογικό γενεαλογικό τους προσδιορισμό όλα τα ποδοδάχτυλα. Και γλύπτες που επιμένουν πως επειδή απαντάται στα ελληνικά αρχαία αγάλματα, το «ελληνικό πόδι» καλώς αποκαλείται έτσι. Η ανάρτηση πουθενά δεν αναφέρει πηγές αυτών των επιστημονικών απόψεων. Θέλει ψάξιμο το θέμα λοιπόν και θα το πράξω.\nΣτο μεταξύ, ας αναρωτηθούμε πώς φτιάχνεται επικοινωνιακά σήμερα ένας ρατσιστής. Πώς στήνεται ο ιστός της αράχνης της επικράτησης του μενγκελισμού ως κυρίαρχου μέσου και όπλου στην τάχα μου δήθεν εκλαΐκευση της επιστημονικής γνώσης. Πώς εκούσα - άκουσα, η διασπορά πολλών αληθειών, στις εύκολες διαδικτυακά μέρες μας, χτίζει ένα πελώριο ψέμα και άλλοθι για την αποδοχή εκκαθαριστικών πολιτικών... Στον επιβεβλημένο από ιμπεριαλιστικές ανταγωνιστικές δυνάμεις εμφύλιο στη Ρουάντα, αυτόν τον απεχθή ρατσιστικό εμφύλιο, αυτό το αφρικάνικο ολοκαύτωμα που δε μελετήθηκε και δεν αναδείχτηκε όσο του οφείλαμε ως πολιτισμένοι του 21ου αιώνα, η σφαγή «Χούτου» - «Τούτσι» έγινε πριν από είκοσι χρόνια με βάση μια επιστημονική καινοτομία. Η Ρουάντα, επονομαζόμενη και Ελβετία της Αφρικής τότε παρακαλώ, με 7,5 παιδιά ανά οικογένεια, χώρα μηχανοργανωμένη σε ποσοστό 80% - 90%, με οχτώ κρατικά πανεπιστήμια για μέγεθος ελληνικού πληθυσμού, είχε ξεπεράσει το φυλετικό μίσος που κρατούσε αιώνες και το οποίο είχε καταλήξει σε γαλλόφωνους «Χούτου», αγγλόφωνους «Τούτσι» και άπειρους μεικτούς γάμους που υπερέβαιναν τη φυλετική καταγωγή. Στις ταυτότητες εγγράφονταν προσωπικά στοιχεία τυπικά σαν τα δικά μας. Ομως, λίγο πριν την πυροδότηση της εμφύλιας σφαγής, της καθοδηγημένης από τις διαδοχικές πρώην αποικιοκρατικές δυνάμεις, πέρασε νόμος αλλαγής των ταυτοτήτων και μπήκε εκτός απ' το ονοματεπώνυμο και η ...φυλή. Οταν βγήκαν οι μαντσέτες κι έκοβαν μισό εκατομμύριο κεφάλια σε δυο νύχτες, είχαν καταλόγους νόμιμους...\nΣε εποχές που βγαίνουν οι μαντσέτες, που τα τάγματα εφόδου των ναζιστών αποκτούν κοινοβουλευτικό προστατευτικό μανδύα, που η φτώχεια κι ο θυμός σε έδαφος ιδεολογικής ένδειας και υποσιτισμού της Παιδείας, που ανθεί η πλουσιοπάροχη σε εντυπώσεις πολιτισμική φλυαρία κι ο ανθρωπιστικός λιμός καταπίνει ψυχές, «πληροφορίες» για την «ελληνικότητα» των ποδοδαχτύλων δεν μπορεί να εκτοξεύονται ως «εργαλεία» πολιτικής «απόδειξης».\nΉθελα να ξέρω, τι ανακοίνωση θα βγει, άμα πλακώσουν καμιά εκατοστή χιλιάδες αλλοδαποί στην αρμόδια διεύθυνση του κράτους, κραδαίνοντας φωτογραφίες των ποδιών τους με «ελληνικό δάχτυλο» σε ασιατικό, αφρικάνικο, ινδιάνικο κορμί, τώρα που ξυπνήσανε και ψηφίζονται και τα φίδια οι ναζί, έχοντας μάθει να μετράνε τις σημιτικές μύτες με διαβήτη...ΧΑ!\nΗ γενετική επιστήμη προχωράει ως οφείλει αναπόδραστα. Ποιος την κατέχει και για ποιο σκοπό είναι το πολιτικό ζητούμενο. Γιατί είτε χρησιμοποιείται από ασφαλιστικές εταιρείες για να αυξάνουν τα κέρδη τους είτε από στρατηγούς για να πλουτίζουν τους μισθοφορικούς στρατούς τους, είτε από πολιτικούς κι επικοινωνιακούς ανδριάντες υπό ανέγερση, όσο δεν είναι στα χέρια λαϊκής εξουσίας δεν θα θεραπεύει πληγές του κόσμου. Θα τις ανοίγει. Εμείς θα παλεύουμε για το ξυπόλυτο, το ταξικό, το γυμνό πόδι του φτωχού ανθρώπου που παράγει τον πλούτο, ματώνει, και δεν έχει παπούτσι να βάλει.\nΑναρτήθηκε από Aristera sti Mitilini στις 12:11 μ.μ.\nΕτικέτες ΑΜΦΙΠΟΛΗ, ΚΑΝΕΛΛΗ, ΚΚΕ, ΠΟΛΙΤΙΣΜΟΣ, ΣΟΣΙΑΛΙΣΜΟΣ


Φραντζιός Γεράσιμος - H.I.C.D\nΝευρολόγος-Ψυχίατρος, Ψυχοθεραπευτής Ομάδας & Οικογένειας. Μέλος της Ε.Ψ.Ε.\nΟ Φραντζιός Γεράσιμος είναι μέλος του ακαδημαϊκού συμβουλίου του Ελληνικού Ινστιτούτου Πολιτιστικής Διπλωματίας. Νευρολόγος-Ψυχίατρος, Ψυχοθεραπευτής Ομάδας & Οικογένειας. Μέλος της Ε.Ψ.Ε. (από το 1987) και της Ε.Ε.Α.Ο.&Ο.Ψ. (εκπαίδευση 1987-1993).\nΕργάστηκε ως ψυχίατρος στο Ψ.Ν.Α., στο Αιγινήτειο, σε Ιδ. Ψυχ. Κλινική και από το 1988 στο Κ.Κ.Ψ.Υ.Παγκρατίου (Π.Γ.Ν.Α. «Ο ΕΥΑΓΓΕΛΙΣΜΟΣ») ως Επιμελητής (1988-2006) και Δ/ντής (2006-2012). Από το 2013, εργάζεται ιδιωτικά. Διδάσκων επί σειρά ετών, ειδικευόμενων ψυχιάτρων, φοιτητών Νοσηλευτικής και εθελοντών ψυχικής υγείας στην Κοινοτική Ψυχιατρική, στο Κ.Κ.Ψ.Υ. Παγκρατίου.\nΔιδάσκων προσωπικού των υπηρεσιών ψυχικής υγείας (Νοσηλευτών τρίτου έτους φοιτήσεως, Κοινωνικών Λειτουργών, Εργοθεραπευτών), στα πλαίσια του Πανελληνίου Εκπαιδευτικού Προγράμματος Προσωπικού Ψυχικής Υγείας του Ε.Π.Ι.Ψ.Υ. και της Ε.Ε.Απ.Ψ.Υ. (1992, 1993, 1994), των νοσηλευτών του «Κοινοτικού Σπιτιού» στο Χαλάνδρι (1993, 1994) κ.α. Από το 2013 είναι εξωτερικός Επόπτης της Ομάδας Προσωπικού των Ξενώνων φιλοξενίας Χρονίως Ψυχ. Πασχόντων «ΗΩ» και «ΕΡΑΤΩ» (Ε.Ψ.Α.Μ.Υ.).\nΤο 2013-2015 ήταν Ειδικός Σύμβουλος του Δ.Σ. σε θέματα Ψυχικής Υγείας στο Χατζηκυριάκειο Ιδρυμα Παιδικής Προστασίας. Συγγραφέας μαζί με συνεργάτες επιστημονικών ανακοινώσεων σε Συνέδρια, Ημερίδες, Επ. Περιοδικά και Συλλογικά Έργα.


Ψέματα και αλήθειες για τους Βίκινγκς vol.2 – karntasia.local\nΨέματα και αλήθειες για τους Βίκινγκς vol.2\nΔε σε έφτασε το πρώτο μέρος φίλε black/epic – μεταλά; Ωραία γιατί έχω κι άλλα να σε πω. Κι άλλα ωραία πραγματάκια, κι άλλες αλήθειες, κι άλλα ψέματα και άλλα fan facts. Ωραία για να ξεκινήσουμε πάλι.\nBerserkers! Αυτό που μας έρχεται στο μυαλό όταν ακούμε αυτή τη λέξη είναι ένας τεράστιος ξανθός τύπος με τεράστιο τσεκούρι που τρώει τα σπλάχνα των αντιπάλων του. ΑΜ ΔΕ!! Κάτι βλαμμένοι ήτανε μιας θρησκευτικής κάστας των Βίκινγκς που φορούσαν γούνες ζώων, νόμιζαν ότι είναι οι ίδιοι ζώα και μέναν στα δάση. Επίσης όταν και άμα πολεμούσαν, έμπαιναν στη μάχη τίγκα στη μαστούρα και σκότωναν και τους δικούς τους.\nΟι πρώτοι Βίκινγκς μισθοφόροι στο Βυζάντιο ήρθαν επί Βασιλείου Β’. Ο Βυζαντινός αυτοκράτορας ενθουσιάστηκε με το γεγονός ότι του ορκίστηκαν πίστη μέχρι το θάνατο, με τη θέληση τους να σκοτώσουν αλλά και με την έλλειψη φόβου τους. Επίσης του άρεσε η ιδέα ότι δε μιλούσαν Ελληνικά, άρα δεν μπορούσαν να επικοινωνήσουν με τυχόν σφετεριστές του θρόνου.\nΑυτό που αγάπησαν περισσότερο οι Βίκινγκς έμποροι και μισθοφόροι στην Κωνσταντινούπολη ήταν ένα πράμα… το γεγονός ότι μπορούσαν να αγοράσουν μεταξένια ρούχα. Δε λέγανε τα πέτσινα και τα γούνινα παιδιά. Σαν το μετάξι δεν έχει. Επίσης λάτρεψαν τους οίκους ανοχής, όπου μόνο εισητήρια διαρκείας δεν έκοβαν.\nΈχει περάσει η άποψη ότι οι Βίκινγκς ήταν άπλυτοι απολίτιστοι βάρβαροι, ενώ στον πραγματικότητα φρόντιζαν πάρα πολύ την προσωπική τους υγιεινή.\nΈνα από τα κυριότερα «εμπορεύματα» των Βίκινγκς ήταν οι σκλάβοι.\nΟι Βίκινγκς ήταν από τους πρώτους που χρησιμοποίησαν το σκι σα μέσο μεταφοράς (ήταν κάτι σαν το μηχανάκι της εποχής γι αυτούς).\nΣτις χώρες των Βίκινγκς υπήρχε ισότητα μεταξύ των αντρών και των γυναικών. Πολλές φορές μάλιστα οι γυναίκες πολεμούσαν.\nΌταν πέθαινε κάποιος Βυζαντινός αυτοκράτορας οι Βίκινγκς που ήταν στη φρουρά του είχαν το δικαίωμα να μπουν στο θυσαυροφυλάκιο του και να πάρουν όσο μετάξι ή χρυσό μπορούν να κουβαλήσουν.\nΟι Βίκινγκς ήταν αυτοί που έφεραν τη μόδα των παντελονιών στο Βυζάντιο, στην Αίγυπτο και τη Συρία.\nΟι Βίκινγκς που πολεμούσαν σα μισθοφόροι στο Βυζάντιο λόγω του τρόπου ζωής τους είχαν πάρει το παρατσούκλι βασιλικές κρασοκανάτες. Ποιος τη χέζει τη μπύρα από κέρατα όταν έχεις ωραιότατο κρασάκι. Κάποιοι μάλιστα από αυτούς όταν λόγω ηλικίας δεν μπορούσαν να πολεμήσουν άλλο αγόραζαν δικά τους αμπέλια.\nΟι Βίκινγκς ήταν τόσο καλοί έμποροι και ταξίδεψαν τόσο μακρία για να ανταλλάξουν προϊόντα που βρέθηκαν στη Σουηδία Αραβικά νομίσματα από την Αίγυπτο και το Ιράκ.\nΤο μέρος της φρουράς του Βυζαντινού αυτοκράτορα που αποτελείται από Βίκινγκς είχαν το όνομα Βαράγγιοι. Βαράγγιος στη γλώσσα των Βίκινγκς είναι αυτός που παίρνει όρκο ζωής.\nΟι Δανοί και οι Σουηδοί ήταν πάρα πολύ καλοί στην κατασκευή σπαθιών, τα οποία εκτός του ότι τα χρησιμοποιούσαν τα πουλούσαν κι όλας. Έχει βρεθεί σπαθί 1200 ετών στη Σουηδία το οποίο μπορεί να χρησιμοποιηθεί ακόμα.\nΟι Βίκινγκς μισθοφόροι παρ ότι ήταν τρομερά πιστοί δεν ήταν καθόλου ήρεμοι άνθρωποι. Σύμφωνα με Βυζαντινές πηγές μετά από μια μάχη με τους Άραβες οι Βυζαντινοί έχοντας πάρει τη νίκη άρχισαν διαπραγματεύσεις για ειρήνη. Κατά τη διάρκεια των διαπραγματεύσεων ένας Βίκινγκ σκότωσε έναν Άραβα ευγενή γιατί μαλώσαν για λίγο σανό. ΦΤΟΥ ΚΙ ΑΠ ΤΗΝ ΑΡΧΗ ΠΟΛΕΜΟΣ. Για να τους τιμωρήσει ο Βυζαντινός Αυτοκράτορας (Ρωμανός Γ’) τους έντυσε όλους γυναίκες και τους έβαλε να περπατήσουν στα 4 από την Έδεσσα της Συρίας μέχρι την Κωνσταντινούπολη.\nΜετά την ήττα από τους Σάξωνες το 1066 στο Στάμφορντ οι Βίκινγκς της Δανίας και της Νορβηγίας έκαναν κοντά 200 χρόνια να ξαναεισβάλουν στην Αγγλία. Η ήττα τους ήταν καταστρεπτική, από τα 300 πλοία που ξεκίνησαν μόνο τα 15 γύρισαν. Το ίδιο έτος τα ξαδέρφια τους οι Νορμανδοί (Βίκινγκς της βόρειας Γαλλίας) με αρχηγό το δισέγγονο του Ρόλο, Γουίλιαμ τον Κατακτητή κατέλαβαν τη νότια Αγγλία.\nΠάμε τώρα σε μερικά fan facts από τη σειρά Βίκινγκς. Όποιος δε θέλει να φάει spoil να μη τα διαβάσει. (ΓΙΓΑΝΤΙΟ SPOILER ALERT!!!)\nΟ Ράγκναρ ήταν μάλλον υπαρκτό πρόσωπο με τη διαφορά ότι το όνομα του δεν ήταν Λόθμπροκ αλλά Λόντμπροκ. Ήταν από τους πρώτους που λεηλάτησαν την Αγγλία και τη Σκωτία. Επίσης όντως επιτέθηκε εναντίον του Παρισιού με μεγάλο στρατό, λεηλατώντας τα περίχωρα του και κάποιες γειτονιές του (χωρίς να χρησιμοποιήσει κάποιο τρικ όπως στη σειρά, απλά ήταν τόσο γρήγορη και βίαιη η επίθεση του που βρήκε το Φράγκικο στρατό απροετοίμαστο).\nΟ βασιλιάς Ράγκναρ κανονικά δεν παραδόθηκε στον βασιλιά Έκμπερτ αλλά ηττήθηκε σε μάχη από το βασιλιά Έλα, ο οποίος τον αιχμαλώτισε και όντως τον πέταξε σε ένα λάκκο με φίδια, αφού το βασάνισε.\n“How the little piglets would grunt if they knew how the old boar suffered”. Αυτό όντως υπόθηκε από το βασιλιά Ράγκναρ λίγο πριν πεθάνει, προμηνύοντας την επόμενη καταστρεπτική επίθεση των Βίκινγκς στην Αγγλία.\nΟι Βίκινγκς μετά το θάνατο του Ράγκναρ εκστράτευσαν στην Αγγλία για να πάρουν εκδίκηση, δημιουργώντας ένα τεράστιο στρατό (Η μεγάλη στρατιά των απίστων όπως τους έλεγαν οι Σάξωνες.) Η στρατιά αυτή αρχικά κατέλαβε τη Νορθούμπρια και σκότωσαν το βασιλιά Έλα. Στη συνέχεια όμως μετά από αρκετές ακόμα νίκες έχασαν τελικά από το βασιλιά Έκμπερτ (ο οποίος σκοτώθηκε στη μάχη), ενώ αυτός που τους κατατρόπωσε ήταν ο γιος του Άθελσταν, Έθελρεντ. Μετά τη μάχη οι Βίκινγκς κράτησαν κάποια εδάφη ακόμα στην Αγγλία για κάποια χρόνια ακόμα.\nΗ πρώτη πόλη που ίδρυσαν οι Βίκινγκς στην Αγγλία ήταν η Υόρκη που ήταν ένα φρούριο που έφτιαξε ο Ιβάρ, ένας από τους γιους του Ράγκναρ. Ο Ιβάρ μετά την ήττα, όμως, από τον Έθελρεντ πέθανε πιθανότατα από κάποια αρρώστια ή από το ξενέρωμα.\nΟ Μπγιορν, ο πρωτότοκος γιος του Ράγκναρ, όντως μπήκε στη Μεσόγειο. Λεηλάτησε τις ακτές του Μαρόκου και της Ισπανίας, κατέλαβε την Πίζα της Ιταλίας και ετοιμάστηκε να επιτεθεί στη Ρώμη. Επειδή όμως ήταν κατσικανιάρης βλαχοβίκινγκ που δεν είχε ξαναδεί μεγάλη πόλη στη ζωή επιτέθηκε στο φρούριο Λούνι όπου ηττήθηκε αρχικά αλλά τελικά, χρησιμοποιόντας το κόλπο που χρησιμοποίησε ο Ράγκναρ στη σειρά για να μπει στο Παρίσι, τελικά το κατέλαβε. Στην επιστροφή του δέχτηκε επίθεση από τους Σαρακηνούς (που στράβωσαν γιατί κάποιος πήγε να τους πάρει τα ηνία στην πειρατεία) στο Γιβραλτάρ όπου ο στόλος του διαλύθηκε και μόνο 10 από τα 60 πλοία που είχε μαζί του κατάφεραν να επιστρέψουν (παρά την ήττα γεμάτα χρυσό και λάφυρα).\nΚλείνοντας θέλω να πω ότι η σειρά “Vikings” είναι από τις καλύτερες ιστορικές σειρές που έχουν γυριστεί και αξίζει όλοι να αφιερώσετε χρόνο να τη δείτε. Εκτός από την εκπληκτική δράση είναι και σχεδόν απόλυτα ιστορικά ορθή.\nΔε σε έφτασε το πρώτο μέρος φίλε black/epic – μεταλά; Ωραία γιατί έχω κι άλλα να σε πω. Κι άλλα ωραία πραγματάκια, κι άλλες αλήθειες,\n5 Ιανουαρίου 2017\tΔεν υπάρχουν Σχόλια


Εγκαινιάσθηκε σήμερα το «στολίδι» «Σταύρος Βασιλάτος» της Ερύσσου (Εικόνες) – Voutospress Kefalonia\nΕγκαινιάσθηκε σήμερα το «στολίδι» «Σταύρος Βασιλάτος» της Ερύσσου (Εικόνες)\nΠραγματοποιήθηκαν σήμερα το απόγευμα στις Βασιλικάδες, ύστερα από πολλά εμπόδια, τα εγκαίνια του νέου γηπέδου της περιοχής. Ένα γήπεδο στολίδι, που έρχεται να γίνει το «σπίτι» της ομάδας του Α.Ο. Ερύσσου και γενικότερα της νεολαίας της περιοχής, που πλέον θα μπορούν να έχουν τον δικό τους αθλητικό χώρο και να αγωνίζονται ή να προπονούνται σε ανθρώπινες συνθήκες.\nΌλα αυτά φυσικά, δεν θα μπορούσαν να είχαν συμβεί, αν δεν υπήρχε ο μεγάλος δωρητής, το ίδρυμα «Δήμητρας και Έρικ Βασιλάτου», που με αγάπη και μεράκι για την περιοχή τους και στη μνήμη του αγαπημένου τους πατέρα Σταύρου, το παραχώρησαν στον Α.Ο. Ερύσσου. Άλλωστε, προς τιμή του θα ονομασθεί, εντός των ημερών με απόφαση του Δ.Σ. Κεφαλονιάς, σε Δημοτικό γήπεδο Βασιλικάδων «Σταύρος Βασιλάτος». Πραγματικά τους αξίζουν πολλά συγχαρητήρια για αυτήν τους την δωρεά, όπως φυσικά και στον εκπρόσωπο τους και ψυχή της υλοποίησης του έργου κ. Γεράσιμο Κονιδάρη. Στην αρχή, έγινε ο καθιερωμένος αγιασμός από τους π. Νεκτάριο Σκλαβούνο και τον Διάκο Ιωάννη Κοψίνη, παρουσία σύσσωμου του Δ.Σ., των προπονητών, των ποδοσφαιριστών του Α.Ο. Ερύσσου, των φίλων του, αλλά και κατοίκων των χωριών της περιοχής. Τίμησαν με την παρουσία τους την εκδήλωση, εκ μέρους της Ε.Π.Σ.Κ.Ι. ο πρόεδρος κ. Θεμιστοκλής Βαλσαμής και ο ταμίας – ιατρός, κ. Αθανάσιος Ψαράς. Στη συνέχεια ακολούθησε αγώνας επίδειξης, μεταξύ των ομάδων Κ-14 Α.Ο. Ερύσσου και Α.Ο. Πρόννων. Να αναφέρουμε ότι, ο αγωνιστικός χώρος του συγκεκριμένου γηπέδου, είναι κατασκευασμένος από συνθετικό χλοοτάπητα τελευταίας γενιάς, ενώ διαθέτει, αποδυτήρια, γραφεία, ιατρείο, φωτισμό και κερκίδα περίπου 100 θεατών.\nΜε την ολοκλήρωση της τελετής, ο Α.Ο. Ερύσσου είχε φροντίσει και υπήρχε πλούσιος μπουφές, με γλυκίσματα και αναψυκτικά για τους παρευρισκόμενους, μικρούς και μεγάλους. Να ευχηθούμε στην ομάδα της Ερύσσου, αλλά και σε όλη την περιοχή να είναι καλορίζικο και να χαίρονται κάθε στιγμή του αθλητισμού με υγεία και χωρίς τραυματισμούς. Και φυσικά, όλοι να το προσέξουν και να το αγαπήσουν προκείμενου να παραμείνει όπως σήμερα. Ένα στολίδι! Εικόνες από τα σημερινά εγκαίνια από το F/B της ομάδας\n«Λευκή» ισοπαλία στον Άγιο Αντώνη για Παλληξουριακό – Παγκεφαλληνιακό (Εικόνες)\nΒαθμός χρυσάφι για τον Παγκεφαλληνιακό στον Άγιο Αντώνη στο Ληξούρι φιλοξενούμενος του πολύ δυνατού Παλληξουριακού,…\nΗ κλήρωση των playoffs της A΄κατηγορίας 2016-2017….. Όλο το πρόγραμμα (Εικόνες)\nΠραγματοποιήθηκε σήμερα Μ. Δευτέρα 10/4 στις 8 το βράδυ, στα γραφεία της Ε.Π.Σ.Κ.-Ι., από την…\nΤο 5ο Εσωτερικό Αναπτυξιακό Τουρνουά του ΑΣΚ έκλεισε χθες με τους αγώνες του μικρού και…\nΦωτορεπορτάζ τελικού κυπέλλου Παλληξουριακός – Πυλαριακός (Γ’ Μέρος)


ΤΣΑΙ ΤΟΥ ΒΟΥΝΟΥ: ΕΝΑ ΡΟΦΗΜΑ ΜΕ ΜΟΝΑΔΙΚΕΣ ΙΔΙΟΤΗΤΕΣ – PreciousLife\nΤΣΑΙ ΤΟΥ ΒΟΥΝΟΥ: ΕΝΑ ΡΟΦΗΜΑ ΜΕ ΜΟΝΑΔΙΚΕΣ ΙΔΙΟΤΗΤΕΣ\nΌσο περίεργο και να ακούγεται, οι άνθρωποι απολαμβάνουν τις ευεργετικές ιδιότητες του τσαγιού εδώ και 500.000 χρόνια. Και οι λόγοι που ενδεχομένως έκαναν τους προγόνους μας, να στραφούν από τόσο νωρίς στην κατανάλωση του τσαγιού, ίσως να ήταν η κατευναστική του δράση ή οι ισχυρές ιδιότητες του. Όμως, παρακάτω δεν θα αναφερθούμε στο κλασσικό τσάι, αλλά στο Ελληνικό τσάι του βουνού, το οποίο κερδίζει όλο και περισσότερο το ενδιαφέρον των επιστημόνων. Το τσάι του βουνού προέρχεται από το φυτό σιδερίτης, που λέγεται ότι πήρε το όνομα του από το λέξη σίδηρος, χάρη στην επουλωτική του δράση.\nΜια αρχαία κινέζικη παροιμία λέει ότι το «ανώτερο τσάι προέρχεται από τα ψηλά βουνά», πλέον μπορούμε να προσθέσουμε από τα «ψηλά Ελληνικά βουνά». Το τσάι του βουνού είναι πραγματικά ένα θαυματουργό ελιξίριο μνήμης, αλλά και το ιδανικό ρόφημα για χαλάρωση και ηρεμία, κάτι που χρειαζόμαστε όλοι στη σημερινή εποχή. Και το πιο σημαντικό είναι ότι το τσάι του βουνού, σε αντίθεση με τα υπόλοιπα, δεν έχει διεγερτική δράση και μπορεί άνετα να καταναλώνεται και το βράδυ πριν τον ύπνο. Αντί λοιπόν για ένα φλιτζάνι καφέ που θα μας κρατήσει ξύπνιους, μια κούπα τσάι του βουνού είναι η ιδανική επιλογή για έναν ήρεμο ύπνο.


Αστέρας Δρεπ.-Πανναυπλιακός 0-1 | Onsports.gr\nhome ΠοδόσφαιροΔ' ΕθνικήΔ΄Εθνική - 7ος ΌμιλοςΑστέρας Δρεπ.-Πανναυπλιακός 0-1 Κοινοποιήστε\nΑστέρας Δρεπ.-Πανναυπλιακός 0-1\tΣυντάκτης: Onsports Team\nΔημοσίευση: Κυριακή, 20 Μαρτίου 2011 19.35\nΜε το «φτωχό», αλλά πολύτιμο 1-0, ο Πανναυπλιακός, επιβλήθηκε εκτός έδρας του Αστέρα Δρεπάνου.\tΤο μοναδικό τέρμα της συνάντησης σημείωσε ο Τριμούρας στο 67’. Διαιτητής του αγώνα ήταν ο Καριοφύλης (Πειραιώς).\nΑΣΤΕΡΑΣ ΔΡΕΠΑΝΟΥ: Παπαγιάννης, Δράκας, Μανδύλης Σ., Καχριμάνης, Γκαζάς, Αντωνιάδης (65’ Σχίζας), Μανδύλης Φ., Σιγάλας, Γκιόλας, Σταυρόπουλος (65’ Μπέλεσης), Παπακωνσταντίνου (60’ Ψαριανός).\nΠΑΝΝΑΥΠΛΙΑΚΟΣ: Παναγιωτόπουλος, Ταμπάκης, Σιάκουλης, Δρούγας, Παπαγεωργόπουλος, Αντωνόπουλος, Τριμούρας, Παπουτσής (66’ Κατσιάπης), Χρυσήρας (80’ Μπουγάς), Κοκορομύτης, Ζαχαράκης (55’ Παπαϊωάννου).\tΚατηγορία: Δ΄Εθνική - 7ος Όμιλος


Σημαντικά Πράγματα που «Ταξίδεψαν» από την Ελλάδα σε Ολόκληρο τον Πλανήτη Για Να Γίνει Καλύτερος! - Διαδραστικά\nΑρχική Αρχαία Ελλάδα Σημαντικά Πράγματα που «Ταξίδεψαν» από την Ελλάδα σε Ολόκληρο τον Πλανήτη Για...\nΣημαντικά Πράγματα που «Ταξίδεψαν» από την Ελλάδα σε Ολόκληρο τον Πλανήτη Για Να Γίνει Καλύτερος!\nΟι περισσότεροι Ευρωπαίοι,πολιτικοί χαρακτηρίζουν τους Έλληνες ως ανεύθυνους και τεμπέληδες. Η κρίση μπορεί να έφερε τα πάνω-κάτω, όμως κανείς δεν πρέπει να ξεχνάει αυτά που η Ελλάδα έκανε για τον κόσμο ολόκληρο, προσφέροντας βασικά στοιχεία πολιτισμού και ανθρωπισμού.\nΑς δούμε σημαντικά πράγματα που ταξίδεψαν από τη χώρα μας σε ολόκληρο τον πλανήτη, για να γίνει καλύτερος!\nΠροηγούμενο άρθροΠερίεργοι «εξωκοσμικοί» ήχοι σε περιοχές της Ελλάδας\nΕπόμενο άρθροΓιατί Δεν μας Δίδαξαν Ποτέ το Τέλος του Εθνικού μας Ύμνου; Διαβάστε προσεκτικά, πως τελειώνει\nΟι επιστήμονες στην εκστρατεία του Μ. Αλεξάνδρου. Ο γιατρός που του...


Πρωτοχρονιάτικες δοξασίες που δεν έχουν κανένα απολύτως... - Provocateur\nΠρωτοχρονιάτικες δοξασίες που δεν έχουν κανένα απολύτως νόημα\nΤην έχεις πατήσει και εσύ με τα κόκκινα εσώρουχα, ε;\nΈχουν κάτι γοητευτικό οι παραδοσιακές και ειδικά οι πρωτοχρονιάτικες δεισιδαιμονίες και δοξασίες: είναι απόλυτα δημοκρατικές, καθώς η αποδοχή τους είναι οριζόντια. Και οκ, δεν ήρθα σήμερα ανήμερα πρωτοχρονιάς, να σας πω με υψωμένο φρύδι «Τι βλακείες είναι αυτά που κάνετε την πρωτοχρονιά;!». Δεν είμαι τέτοιος, γιατί πολύ απλά τα έχω κάνω κάνει όλα ή έχω επιχειρήσει να τα δοκιμάσω και έχω στεναχωρηθεί που δεν τα έχω καταφέρει. Έθιμα που θα φέρουν ατέλειωτη τύχη, περισσότερο σεξ, πολλά χρήματα -ναι εντάξει, και υγεία προφανώς. Προληπτικός γίνομαι αυτές τις ημέρες, όχι χαζός. Μετά από διψήφιο αριθμό πρωτοχρονιών στις οποίες όλο και με κάποια δεισιδαιμονία θα έχω κολλήσει, είμαι θαρρώ σε θέση να κάνω μια σύντομη λίστα με τις μεγαλύτερες απάτες. Στο κάτω-κάτω, αρκετά κρατήθηκα τόση ώρα: «Τι βλακείες είναι αυτές που κάνετε την πρωτοχρονιά».\nΚαινούργιο εσώρουχο/κόκκινο βρακί στην αλλαγή του χρόνου\nΊσως να πρόκειται για την μεγαλύτερη από όλες τις απάτες, ότι αν δηλαδή φοράς καινούργιο εσώρουχο ή κόκκινο βρακί στην αλλαγή του έτους τότε θα ζήσεις μια φλογερή χρονιά, γεμάτη έρωτες και πάθη. Έλα παιδιά, εντάξει. Καλή η συνωμοσία των αλυσίδων με εσώρουχα, αλλά το παραμύθι, δυστυχώς, δεν έχει δράκο. Πιο τίμιο θα ήταν να μου λέγατε: «πάρε κάνα βρακί γιατί δεν έχεις να κυκλοφορείς» και όχι να με παραμυθιάζετε. Παρόλα αυτά, η παταγώδης αποτυχία της παραπάνω δεισιδαιμονίας δεν αναιρεί το γεγονός ότι όντως υπάρχουν γούρικα εσώρουχα για τα πρώτα ραντεβού. Είπαμε, δεν θα καταλύσουμε τα ιερά και τα όσια.\nΌ,τι κάνεις στην αλλαγή του χρόνου θα το κάνεις για όλη τη χρονιά\nΦίλοι από το χωριό, όχι εγώ, προφανώς και έχουν δοκιμάσει να κάνουν σεξ την ώρα που άλλαζε ο χρόνος, την ώρα που ο Γιώργος Καμίνης προσπαθούσε να μετρήσει σωστά αντίστροφά για την έλευση του νέου χρόνου. Και ξέρεις τι; Κοιμήθηκαν εκείνο το βράδυ με την προσδοκία ότι η χρονιά που θα έρθει θα ήταν ένα κράμα των καλύτερων στιγμών από τις νουβέλες του Georges Bataille και τελικά το έτος εξελίχθηκε σε ερωτική καταστροφή. Οι φίλοι από το χωριό τα έπαθαν αυτά. Όχι εγώ. Υπάρχουν βέβαια και οι φήμες για εκείνους τους φοιτητές που είπαν να ανοίξουν για πέντε λεπτά το ρημάδι του βιβλίο στην αλλαγή της χρονιάς μήπως και κατορθώσουν να πάρουν πτυχίο. Φήμες.\nΤο μπουκαλάκι με τα φύλλα χρυσού\nΌ,τι ήταν το νεράκι του καματερού για τους θρησκόληπτους στα 50s, αντίστοιχα παραπειστικό ήταν και αυτό το περίφημο μπουκαλάκι για όλους τους newage hipsters, το οποίο το έβρισκες θα κάθε «εθνικ» κατάστημα δώρων. Ο θρύλος, λέει, ότι αυτά τα φύλλα (καλά, κάτι απειροελάχιστα ρινίσματα είναι) προέρχονται από τον θησαυρό των Μάγιας (;), των Ίνκας (;) που μάλλον είναι το ανάλογο του τίμιου Σταυρού -δεν εξαντλείται ποτέ. Ο χρυσός φέρνει τύχη και χρήμα, σου λένε. Καλά, και η στοιχηματική εφημερίδα έλεγε ότι η Φόρεστ Γκριν θα κάνει διπλό στην Πορτ Βέιλ. Δεν την πίστεψες όμως.\nΤι να πεις πια για τον βασιλιά της εορταστικής απάτης. «Κέρδισε το φλουρί και θα έχεις τύχη τη χρονιά που θα έρθει». «Βάλε το νόμισμα στο πορτοφόλι σου και θα είναι πάντα γεμάτο». Όντως τώρα; Τα πιστεύει κανείς; Φυσικά! Τα πίστευα εγώ για χρόνια που άνηκα σε εκείνη την κατηγορία ανθρώπων που δεν κέρδιζε φλουρί ακόμα και σε στημένη κοπή. Δεν κέρδιζα όυτε σε αυτές τις μίζερες κοπές πίτας άκυρων συλλόγων (τόσο χαμηλά είχα φτάσει για να ικανοποίησω τις προλήψεις μου), που γίνονταν Μάρτιο και ακόμα και αν κέρδιζες είχες ήδη χάσει ένα τρίμηνο καλοτυχίας. Το κέρδισα όμως πέρυσι. Και είδατε τι έγινε.


Όλα όσα πρέπει να ξέρετε για την ηλεκτρική κουβέρτα | Infokids.com.cy\nΟ όρος ηλεκτρική κουβέρτα χρησιμοποιείται για να περιγράφει δύο διακριτές κατηγορίες προϊόντων: την ηλεκτρική κουβέρτα (electrical blanket) και την ηλεκτρική υποκουβέρτα (electric underblanket) ή αλλιώς ηλεκτρικό υπόστρωμα (electric mattress pad). Η διαφορά ηλεκτρικής κουβέρτας και ηλεκτρικού υποστρώματος είναι οτι η μεν πρώτη (κουβέρτα) χρησιμοποιείται σαν κάλυμμα, όπως δηλαδή η τυπική κουβέρτα, ενώ το ηλεκτρικό υπόστρωμα ως υπόστρωμα, δηλαδή κάτω από το σεντόνι πάνω στο οποίο κοιμόμαστε.\nΌσον αφορά στην χρήση της ηλεκτρικής κουβέρτας, έχουν εκφραστεί επιφυλάξεις σχετικά με τις επιπτώσεις της στην υγεία. Οι επιφυλάξεις αυτές αφορούν την ηλεκτρομαγνητική ακτινοβολία, ακτινοβολία εξαιρετικά χαμηλής συχνότητας. Η χρήση του ηλεκτρισμού έχει γίνει αναπόσπαστο κομμάτι της καθημερινότητας μας. Το 1996, ο Παγκόσμιος Οργανισμός Υγείας (WHO) ξεκίνησε το Διεθνές Πρόγραμμα Ηλεκτρομαγνητικών Πεδίων (Ιnternational EMF Project) για να διερευνήσει τους πιθανούς κινδύνους υγείας που σχετίζονται με τις τεχνολογίες που εκπέμπουν EMF. Τα εξωτερικά ELF μαγνητικά πεδία επάγουν ηλεκτρικά πεδία και ρεύματα στο σώμα που, στις πολύ υψηλές εντάσεις πεδίων, προκαλούν νευρική και μυϊκή διέγερση, όπως και αλλαγές στη δυνατότητα διέγερσης των νευρικών κυττάρων στο κεντρικό νευρικό σύστημα. Ένα μεγάλο μέρος της επιστημονικής έρευνας που εξετάζει τους μακροπρόθεσμους κινδύνους από την έκθεση σε ELF μαγνητικά πεδία έχει εστιάσει στην παιδική λευχαιμία. Τα στοιχεία σχετικά με την παιδική λευχαιμία δεν είναι αρκετά ισχυρά, ώστε να θεωρηθούν αιτιώδη.\nΑν και το ηλεκτρομαγνητικό πεδίο που παράγεται από ηλεκτρικές κουβέρτες δεν προκαλεί καμία βλάβη κατά τη διάρκεια της εγκυμοσύνης, υπάρχουν ορισμένα πλεονεκτήματα καθώς και κίνδυνοι που συνδέονται με τη χρήση της σε διάφορα στάδια της εγκυμοσύνης. Παρόλο που το αποτέλεσμα ερευνών δεν ήταν απολύτως σαφές, επιβεβαίωσε ότι όταν οι έγκυες γυναίκες που χρησιμοποίησαν ηλεκτρική κουβέρτα με πολύ υψηλές ρυθμίσεις, υπήρχε αυξημένος κίνδυνος αποβολής ειδικά κατά τις πρώτες επτά εβδομάδες της κύησης. Οι γιατροί προτείνουν ότι μια έγκυος γυναίκα πρέπει να αποφεύγει τη χρήση ηλεκτρικής κουβέρτας, ειδικά κατά τις πρώτες επτά εβδομάδες της εγκυμοσύνης της όταν οι πιθανότητες αποβολής και του καρκίνου του ενδομητρίου λόγω του ηλεκτρομαγνητικού πεδίου είναι αυξημένες. Οι ειδικοί συμβουλεύουν τη χρήση ενός επιπλέον χονδρού παπλώματος ή μπουκάλι ζεστού νερού για να κρατήσει το σώμα ζεστό αντί της ηλεκτρικής κουβέρτας.\nεγκυμοσύνη ηλεκτρική κουβέρτα ηλεκτροπληξία θέρμανση θερμοκρασία κρεβάτι συμβουλές ασφαλείας Ύπνος\nΤετάρτη, 1 Νοέμβριος, 2017 στην κατηγορία Εγκυμοσύνη, Υγεία